
De tiden foroarje en de minsken mei. Yn de tiid do H 
de measte fryske skriften fen de Broerren Halbertsma for 
H earst yn H Ijocht kamen {1829 — 1857)^ tmeren der yn 
'e doarpen lang safolle iepenlike by-ienkomsten net as nou 
yn de lêste fiif'en'tritich jier dêr hâlden wirde. De min- 
sken sieten do mear thús of gyngen neielkoarren ta tojoun^ 
praten. En den formakken se hjarren faek mei H lêzen en 
foarlêzen fen hwet moais^ dat by elk yn 'c smaek foel. — 
Dit is yet net út 'e moade — né^ lang net. Mar der binne 
tsjinmrdich oeral fen dy forieningen^ dy H gearkomsten 
hâlde^ dêr H foardragen fen aerdige stikjes ek faek by to 
pas komt. Dêrfendinne wirdt er nou folle frege en socht om 
stikjes dy H dêrfor tsjinje kinne. 

In hele bulte Friezen binne yn H bisit fen de Rimen ind 
Teltsjes fen de Broerren Haïbertsma. — Ja, dit witte uyy. — 
Mar wy binne der ek wis fen^ dat yet o! sa 'w bulte Ijüe^ 
dy H wol nocht oan Frysk-Uzen ha^ dat boek net bisitte. 
En omdat dêryn folle foarkomt^ dat tige tsjinje kin om 
yn in selskip fen fleurige Ijm foarlêzen to wirden, mien- 
den wy in hopen Ijeafhabbers fen tsjinst wêze to kinnen mei 
H útjaen fen in lytse samling sokke stikjes dêr út. 

Nou is de fryske spelling fen J. H. Halbertsma^ dy H ek 
yet yn de alderlêste útjefte fen de Rimen ind Teltsjes bi- 



Digitized by VjOOQ lC 



II 

hâlden is, swietigei sa fier by de tiid yn H efterst rekke^ 
dat in hele boel lêzers^ foaral fen de jonger-ein^ dêr net goed 
mear mei akkedearre binne. Dêrom achte 'i it riedsum yn 
dit boekje de spelling to folgjen dy Hnoumeastalgemienis. 
En nou hoopje 'fc mar dat it boekje de Friezen wolkom 
wêze sciL Mocht disse hope net biskamme wirde^ den wolle 
wy graech yetteris sa 'w samling Halbertsma-stikjes folgje 
litte. 

Oktober 1898. W. D. 

ütfenhûs by de Boer, 



DE MOARNTIID. 



It Ijocht brekt troch de griene gerdyntsjes. Deklokslacht 
healwei-fiven. De wylde fûgels tsjirmje oer 't fjild. De 
hoanne kraeit en de Ijipkes liepe yu 'e finne. De protters 
kwele en tsjotterje op it ûleboerd en de skoarstien. De 
earrebarre klaphâlzet. De Ijurken sjonge oer 'e skoerre. De 
âlde mem heart de klok. ^Bauk !" seit se, ^dou mast er ôf 
komme, fanke, en roppe Hidde en de feint ; den ^kin de 
âldboer yet hwet lizzen bliuwe." 

^Goed", seit Bauk. Hja wrieut ris yn 'e eagen en strykt 
oer de roune reade wangen. Hja skout de glêdde billen 
oer 'e bedsplanke, klaeit hjar oan en ropt Hidde en de 
feint. 

Dêrmei is alles yn 't spier. De feînt jout de kij earst in 
lyts jefte hea en Hidde bigjint to mjuksjen. Bijke, dy'tde 
hele nacht op de âldboer syn broek lein het, rekt him út, 
en de bûthúsdoar út geande snuffelt er op 't'hiem om en 
siikket de ongânzen op. Bauk set nou.fjûr oan en hinget 
it tsjemwetter oer. „Mar wy moatte ek hwet Ijocht ha," 
seit se ; skout it skúframt op en smyt de finstersi) iepen, 
dat se tsjin 'e mûrre oan stuitsje. Nou stekt se hjar tsjeppe 
troanje yn 'e loft en sjucht mei in pear frjeonlike eagen 
oeral yn 'e bliere dage om. It Ijochte grien fen 'e simmer- 



1) Eigentlyk de bûtenblioen dy't folle de vbouten ûnstors*' neamd waerden. 

D. 



Digitized by VjOOQ lC 



2 

krite skimert troch de tsjokke dauwe. It jonggûd hafifelt 
yn 'e lizen om. De rop-eintsjes wraggelje nei hjar ta en 
langhâlzje om in hânfol beane. — De âlde memlititmol- 
ken yn 'e tsjerne rinne. Hja is lykwol in minske fen sech- 
stich jier, en dochs tilt se de tine mei op dat hjar de lidden 
knieze, en set him op 'e tsjeme en lit it molken der út 
rinne dat it brûst. Dêrmei wirdt de spatskûtel er op lein, 
it tsjernlid fêstkile, de pols oanslein. De âlde loaije bonte 
wirdt fen 'e stâl helle en bigjint to tsjernjen dat it hûs 
droant en de bynten kreakje. Nou't it oare folk sit to 
meltsen bigjint de âldboer him ek to rissen. Hy stiet op, 
klaeit him oan en snijt for it folk elkmes in tsjok omstik 
brea, As dat dien is faget er it mês ôf en stekt it yn 'e 
skie. Hy nimt de brul út it finsterbank en bigjint to lêzen 
yn 'e „Reis nei it himelske Jeruzelim". 

It meltsen is dien. It folk komt by de hird. De âlde 
man nimt syn roun breedskaedde hoedtsje ôf en bidt. De 
feint gobbet efter 'e hoed wei en giizjende tsjin Bauk trapet er 
hjar wiles op 'e teannen, dat se 't laeitsen ek net ynhâlde kin. 

Elk nimt syn stik brea, leit it op 'e knibbel en yt erfen. 
De âlde mem is bang dat it waer foroarje scil, sa het it 
hjar jisterjoun yn 't kriis stitsen. De âldboer klaget ek oer 
jichte en oer de slimme tiid. Hy biskrobbet it jongfolk 
dat se sa oerdwcalsk net wêze moatte, hwent dat hjar de 
earen yette wol bikôge wirde kinne. Dêrmei, as de kopkes 
en pântsjes weiberge binne, birêdde de frouljue de tsjerne 
en bienne de tinen en aden út, De mânljue geane oan 't 
seadriden of leikje de simmerdykjes op. Da âldman bljuwt 
yn 'e hirdshoeke om de fûken to laepjen en bisjucht de 
kobbel) mei de brul op 'e noas. E. H. 



1) Gedeelte vari een vischfaik. 

Doch dyn plicht en lit de Ijuwe rabje. 



Tetke, domenys faem, rint by Gabe en hjarre yn 'e hûs. 
G'n joun sizze fen domeny ; as de japon klear wier? 

Gabe. Dêr mienste datste my oer 't mot kaemî^te, mar 
mis wier 't. Ik scoe him krekt bringe, Ijea ! Wachtsje ef kes, 
dat ik it baeitsje oan lûk ; den gean 'k mei dy, en as 
domeny it lije wol, Tet, den bljuw ik fennacht mei ien by 
dy to meiden. 

Tetke. Fui heite! Sa'n eardskeP 1) Dou bist ommers 
net fen seizen klear. 

Gabe. Mienste dat meiden hirddraven en hyngstewirk 
is? Dy 't bêst pattet is de man, en ik rop: Skrik fen 
patsjen ! Dou kinst it earet bisiikje, Tet 1 Jow my mar ris 
in fûgel. 2) 

Tetke. Fê, sa'n gemael altiten. Kom, gean mar mei; 
domeny wachtet nei my. 

(Tetke en Gabe geane mei eltsjoar út 'e hûs. It wîer in 
seafte simmerjoun nei in mylde dei; er loek nin sigentsje 
oan 'e loft. De koekút, 'djip biskûl yn 'e blêdden, song syn 
dof lietsje. De kikkerts raesden fier yn 't stille fjild. üt it 
foaronder fen in skûteboer, dy 't yn 'e bûrren laei, kaem 
in psaim fen Dathénis 3) mei tûzen draeijen as út in smoar- 



1) Nietig persoon, eig. kabouter, (onder)aard6che. 

2) Hier: een kus, 

8) Do 't dit stikje skreaun waerd biene de psalmen fen Dathénus oars al fyftich 
jier ôfskaft wôst» 

moggel) nei boppen setten, wyls't de bûrljue fen 't doarp 
op 'e stoepen by eltsjoar in jounpraetsje houden.) 

Gabe. Het domeny al iemette?2) 

Tetke. Né, wy scoenen anstons to wirk oer 't slaed. 
Pestoarske is útfenhûs en hy mient dat ik de aeijen net 
salvich siede kin. Nou ha 'k de tsjettel mei siedend wetter 
en 't haloasje mar by him set; nou kin er him sels op 't 
menút ôf rêdde. 

Gabe. Dat hie 'k net weage, Tet. As de Ijuwe mei îen 
wyt en ien swart hoas oan nei de preekstoel geane of de 
bef oer skis3) op 't skouder drage, dat jout noait goede 
aeisieders. 

(Hja komme oan 'e pasterije-doar.) 

Tetke. Ik scil him iepen dwaen, dy doar het in sin. 

Gabe. St ! st ! Lit my foargean ; ik scil ris ôf-loere hwet 
er docht. 

Tetke. Pij Gabo! It is krekt as wy strúnjeijers binne. 

(Gabe glûpte teantsjende de gong lâns en kipe troch de 
keamersdoar, dy 't yn 't kier stie, nei binnen ta, Domeny 
siet mei in pear greate eagen stiif to digerkykjen ; hy hie 
it netsje mei fjouwer aeijen permantich yn 'e fûst en it 
haloasje hinge yn'e tsjettel to sieden dat it rammele.) 

Gabe. Domeny ! is dat aei noch net gear ? My tinkt it 
scil wol hird wêze. 

Domeny. Nou is 't formaerde bryk ! 

(Domeny fljucht op ; hy set de aeijen rimpen op 'e groun 



1) Doofpot. 

2) Zijn avondmaaltijd gebruikt. v 

3) Nu en dan, soms. Een predikant droeg Troeger als hij predikte — een bef 
onder de kin. 

del, dat de djerre him om 'e teannen spat. Hy skoert it 
haloasje út 'e tsjettel, mar H kjetting is sa hjit dat er 't nei 
daeije kin en it haloasje yn grús op 'e groun falle lit.) 

Gabe. Allegearre diggels! Ik wyt net, domeny, ik scoe 
mar nin aeijen siede. 

(De^ faem, dy 't net mak wier, komt mei in dweil en 
himmelt de boel op. Domeny sjucht sneu.) 

Gabe, As *t sa fet yn 'e kokcn is, dat de aeisdjerre 
oer 'e flier rint, den habbe dy klitsen fen fammen it mâl 
fel noch oan. Ho sjuchste sa bros, Tet P Wel, wel ! in spjelde 
het ek in kop. 

Tetke. Nou binne de aeijen salvich, hê P Fê, sa'n gemjuks. 
In domeny aeisiede is krekt sa foUe as de faem preekje. 

Domeny. Kom, wammes mar mei de boel. Toneibetter, 
seit it almenak. Sa'n freamde bink 1) ha 'k myn libben 
noch net hawn, Gabe. Ik wier fen top ta teil yn 'e stúdsje wei. 

Gabe. It is better dat jy yn 'e stúdsje wei binne as dat 
de stddsje yn jo wei is. Folle fen jins bûrljue sjucht min 
alle dagen as sjammelûken 2) twisken de snijbeantsjes en 
de roomske beane stean. Hja witte op in hier ôf hofoUe 
aeijen in witten hin leit en ho mannich tellen in skylfisk 
siede moat. It binne bêste genjirkers en kokenfammen. mar 
minne prekers. 

Domeny. Heste myn japon, Gabe P Pas hîm my ris oan. 
(Gabe tsjucht domeny de japon oan.) Kom, fiks, man. Dêr 
is romte yn. Nauwe klean binne for it lichim hwet in 



1 ) Ongeval. 

3) In sjamme is in fûgelforskrikker en dy wirdt hjir ek miend. Mar in sjam- 
melûk of sjammeljûk is eigentlyk in chamber-doaky dy 't de domenys yn 
Gabe Skrcar syn tiid ek wol droegen. De japon, dy 't Gabe makke hie, wier 
sa*n ding. 

skabberich geweten for de siel is. Min doar yen netTeppe. 

Gabe. As ik it mei alle minsken sa goed- roaije koe as 
mei jo, domeny, ik krigge wol helte mear klanten. Marde 
iene seit dat ik him de pânnen fen 'e rôk sa koart meitse 
oft se fen 'e rotten ôfgnoud binne ; de oare klaget dat se 
him to lang binne. De iene seit, dat him wol in mosk ta 
de broek yn fieane kin, en de oare klaget as in earm rid- 
der, dat er net nei de groun wize kin of de naden kreakje 
him. Lêsten siet ik by Aukeboers to skroarjen ; dêr kaem 
Poppe Stút oan mei in rêst smelle praetsjes, dat yn myn 
lapekoer rjue onrjuchtfeardige lapen leine. In amerij dêrnei 
hiene je Bauke* slachter der ek by om in fet kou to hân- 
neljen. Dy sei, dat er gau safolle lekken troch it each fen 
'e skjirre skoerre scoe, dat er by de boerkes nin taei bolle- 
flesk langer hoefde to kôgjen. 

Domeny. Bauke slachter tochte moglik: dy 't in oar 
kjimme wol moat sels nin lûs ha. Immen dy 't sels by 't 
mak ôf is docht bêst dat er kammeraten siikket. Ik hear 
it wol, lek en brek fen 'e skroarren by de rûs. Mar mienste 
dat it mei de domenys better is P Alle dagen hearste ommers : 
„It is mei de domenys, de bûse ticht en de hân oan 'e 
hoed." „Min kin dat foltsen net fierder as oan 'e mul ta." 
Witst wol hwet jimme pake sei ? 

Gahe. 0, dy sei ommers, dat de domenys wrieupeailen 
wieren, dêr 't alle bisten dy 't jokte hiene, hjar rudige 
hûd oan rosten. Dêr tocht ik jouns noch om, do 't Klaes 
Tsjalkskonk, de skûteboer, by uzes yn 't mulhús trape. 
Hy hie trije brakke baggelders onder 'e earm, dy 't er ús 
mem for bêste Lindeturf forkeapje woe, Hy piippe sa fyn 
as in mûs en de hoUe hinge him op ien skouder. „Jimme 
domeny", sei er tsjin mem, „brîngt it fier mei de letter, 
mar hy het de geast net." 

Domeny. 3juchtste wol! En de siktaris fen 't Nut het 
my jister noch mei 't kryt yn 'e hân útrekken«, dat ik 
mei de letter wol fyftich jîer yn 't efterst wier. 

Gahe. Lêston frege ik dôve Japik, bo 'tjy him foldienen. 
Nou, jou preekjen wîer oars sa slim net, mar der siet gjin 
lonte yn je. 

Domeny. Dat scil de jiffer fen ontfangers om 'e deuker 
net sizze. Dy kriggc forline snein de lymrooer 1) yn 'e tjerke, 
do 't ik yn 'e tapassing in gjalp die, dy 't hwet to hird 
oankaem. Mar Teake Stikel (witsteP dy 't al myn teksten 
opskriuwt) — dy het him noch better ward. Dy kraeide 't 
okkerdeis oer 't héle gea lit, dat ik twa âlde preken nei 
eltsjoar dien hie. 

. Gabe. Me het it slimmer mei de niten as mei de luzen. 
De stumper kîn der oars neat fen as de tekst. It bytsje 
dat • er mear fen jins preek thús brîngt, berget er jouns 
noch mei de sneînsklean yn 't kammenet. As jy mar în oar 
kraech op dy âlde rokjes setten, Teake scoe se allegearre 
for nij oansjen. Mar hawar ! it is om yen stikken to laeitsen. 
Okteerdeis siet Tetkemoai, goemoer, by de tsjerkfouden en 
klage earmtlyk hjar need. En hwêroer mien je, domenyP 
Dat jins gebetten en jîns preek eltse snein oars wieren. 
Jy giselen alles troch inoar as in keallestîrt en der wier 
gjin each op to hâlden. Pen ús âld domeny koe se foar- 
en neigebet op în prik fen bûten en dat koe se den sa 
swietkes yn 'e tsjerke neipruttelje. Mar al stiene jy hjir 
noch fyftich jier, den wist se er noch nîn grevel fen. Jy 
laeitse, domeny; mar siz my, ho scil min al dy Ijuwe de 
mûle stopjeP 

Domeny. Ei Gabe : doch dyn plicht en lit de Ijuwe rabje. 



1) Hier: appelflauwte. 

Kom, lit ús fen hwet oars prate. Witst ek nijs? Hwêrkaem- 
ste hjoed wei doste uzes foarby gongsteP 

Oabe. Ik hie nei A.ukeboer wêst om in rokje to mietten. 
Hwet ha ik onderweis lake, domeny! 

Domeny%^' Hwet wier 't denP 

Gabe. Jy kinne masters Olfert wolP 

Domeny. Dêr 't de âlden sa ier fen wei rekke binne, 
en dy 't do by master, syn omke, ynkomd isp 

Gabe, Krekt. Nou, dy laei plat op 'e rêch, sa lang as 
er woechsen wier, yn 'e onderwâl fen 't leantsje del. Krekt 
kaem dêr in jong fyndoekspoepke foarby, dy 't him nei de 
wei nei Frjentsjer frege, En ho mien' je dat er dy man 
dat bitsjutte? Om 't er to loai wier om oerein sitten to 
gean, tilde er ien fen syn longerige lobben yn 'e hichte, 
en wyls 't er dy nei de kant fen Frjentsjer swong, sei er 
„Dêrre, keapman!" 

Domeny. Dat wier den danich, ju ! Ja, hy moat hwet 
útmintsje yn Juijens. 

Gabe. En dêr het er gelyk oan. Olfert het ommers oan 
âlders-erf meibrocht njuggentsjinhondert goune en seis 
pouns-miét bêst finlân. En dcn noch in oanstjerte fen in 
âldomke fen in keeft (kast) mei klean en linnen. Dêr kin in 
kearel wol loai op gean. 

Domeny. Dat 's wier. Mar wy wolle hoopje dat ús Ljeaven- 
hear dy en my biwarje scil for in segen, dy 't lis de bargen 
allyk makket. 

Master (oan 'e doar.) Heila! Folk? 

Domeny, Kom yn, master ! 

Gabe, Jy moatte him ris tantsje oer Olfert. 

Master. Ik scoe ris freegje, doraeny, oft jy moarn de 
koalsplanten ha wolle? 

Gabe. Binne er noch net nôch domenys dy 't koal for- 
bouwe en forkeapjo ? Moatte jy ús domeny der ek noch oan 
helpe, master? 

Domeny. Hâld dy stil, Gabe. Wy krije nou prefesters, 
dy 't de jonge domenys dat leare scille, as se 't út hjar 
sels net koene. Mar do 't ik op 'e stûdsje gong waerd de 
genjirkerg yet net leard. En dêrom scille jy wol wachtsje 
moatte, master, ta dat myn wiif thiis komt. 

Master. Nou, domeny, den winskje 'k jimme goenacht. 

Domeny. Né, né ! In eagenblikje. To ! toalf minniste 
blêdden wyls 't ik slaed yt. Jy habbe ommers neat to for- 
striken. 

Master. Ifou, for jou rekken. Wy scille stroukje, en as 
ik nou de tsjien geboaden fen myn wiif yn 'e troanje krij : 
for jou rekken. (Master stoppet.) 

Domeny. Wy hiene jimme Olfert by de holle. Hâldt 
dy him noch noatich ? 

Master. 8a matichjes. Hy het in tsjoed kwael, dy 't 
noch folle slimmer as de trêddeis tsjinst. Alle dokters en 
prefesters kinne 'm net weimasterje. Hy het de evert op 'e 
rêch. 

Gahe. My tinkt, dêr binne noch al middelkes for. Hwet 
trochgeande salve 1) op syn tiid is der bjustere skoan for, 
woUe de Ijuwe wol sizze. 

Master. Dat leauste ! Mar foaral en bilieven mei de fûst 
ynsmard, en as 't slim komt, bollepystsmoar der boppe op- 



1 ) Oars seio : in pak bruijeo. 

Mar hy wirdt nou sa âld dat er de mint fen dat smarren 
kriget, Ik moat nou mar tuike, tuike mei him oan. 

Domeny. Jy woile sizze, master: Olfert mient dat ús 
ierdbôl in planeet is om er baei to smoken en yn 't waer 
to sjen, — mar net om to adamjen. 

Master. Op 'e kop, domeny, op 'e kop ! En ik miende 
dat it in planeet wier om er op to pocheljen en to smoken 
fen beiden; mar bynammen pochelje. 

Gahe. Mar hiene je den nin licht wirk for him, master, 
dat him sinnige, sa as hwet túntsjeP Jy habbe ommers in 
great hôf. 

Master. TúntsjeP ! Myn Ijeave man ! hy forflokt alle griente 
dy 't ús Ljeavenhear oer 'e groun krûpe lit. As er him 
bûcht om de starabeantsjes lit it onk to rêdden of hwet 
bledtsjeslaed ôf to snijen, den stint er as er boarste scil. 
Lêsten hearde 'k him as in âld bear yn him selsgromjen: 
„Dat goare gêrs . . ik fordom it sa wyt as sûpe ! It is 
noch gjin goed kouwefretten . . . dat in jongkearel dêr syn 
soune lea op brekke moat !" 

Domeny. Mar kin er net skriuwe P — Skriuwen is, tinkt 
my, goed luijeljues-wirk. 

Master. Skriuwe domeny! Skriuwe? — As in abbekaet, 
wol 'k jo sizze. Mar de deaker ! loai is slim. As ik tsjin 
him siz : „By jountyd fiif skruften klear," — den binne se 
klear. Mar allegeare hoannepoaten ; hwent ik hab him gjin 
tiid dien, seit er. En as ik him langer tiid doch, den skriuwt 
er yn in hele dei just ien pljims 1) foarskruft. 2) 

Gabe. In mâl séskip, dat op gjinien fen beide bûgen 
sile wol. 



1) Kwartvel papier. 

2) Schrijfvoorbeeld voor schoolkinderen. 

Master. Ja, mar op 't lêst ha 'k dochs hwet foun dat 
him noaske. My tocht, dat gewyn cn gebombam fen in klok 
wier nöch sok onbinlik wirk net for Olfert. Ek wie er sa 
âld al, dat ik him it setten fen 'e klok er wol by ta bitrou- 
we koe. Op 'e sinnewizer scoed er him net gek studearje 
en oan 't winen en lieden net lam arbeidsje. — Enjawol, 
man ! dat wie rekke ; hy hied er anstons kreft op. To 
njuggen ûre, to twa ûre en to acht ûre lette Olfert dat de 
bynten wriggelen on de kaeën fen 'e toer fleagen. As 't 
dien wier hingo er mei syn grouwe hûd oan 'e kloks-touwen 
en liet him op en del slingerje sa lang as de klok neilette. 
Lêsten fleach er noch mei de plasse tsjin 'e bâlken oan, 
dat er yn 'e sûs delfoel en for healdea thús kaem. 

Domentf. Sa giet it mei dy fornimstige Ijuwe : hja siikje 
allegearre de hichte. 

Gabe. 'Dat wier in stik bûter yn 'ebrij. Mar wieritwol 
dôrjen? 

Master. Fjouwer wiken het it goed gien ; mar do rekko 
er yn omslach mei de. skoalbern. Okkermoarns, do 't er 
fen it njuggen-ûrs let thiis kaem, hied er danich it mâl fel 
oan. Hy seach as in ûle, kin 'k je sizze, en do 'k him 
frege hwet him ritte, keilde er de klots tsjin 'e flier oan. 
„Dat wjirmske kloklieden !" sei er. „Dy 't syn faer en moer 
formoarde het is noch to goed . . . 

Olfert (ropt oan 'e doar.) Omke, as je ynkomme wolle ; 
de pankoeken binne klear. 

Master, Dêr is er. Freegje 't him nou sels. Hy is tsjinwir- 
dich sa flak en njuet, dat me him wol om 'e finger woelje kin. 

Domeny. Olfert, kom yn! Omke het dalik de piip leech. 

Olfert. Joun allegearre! 

Gdbe. Joun Olfert ! Is dat sa, dat jimme omke seit, 
datst sa'n mier oan 't kloklieden hesteP My tochte, dat 
mêd wier sa'n dûbelliddich kearel as dy oars net to mânsk. 

Olfert. It wirk pleage my net, skroarke. 

Gabe. Hwet pleage dy den, heiteP Binne er spoeken 
yn 'e toerP Heste de liken sykjen heard of in begangel 1) 
sjoenP Binne de minskeskrinkels út de bientsjekou tsjindy 
oan dounseP 

Olfert. Né, né, Gabe ! De deaden habbe it my net dien, 
mar de libbene. Ik woe dat de toer mei klokken en de 
hele santepetyk ombruide. 

Gabe. Nou, dêr heste wol kâns op; hwent de domenys 
bidde wol for de tsjerke mar net for de toer. 

Domeny. To, Olfert, forhelje dou it my ris en hear mar 
net nei dy praetsjemakker, 

Olfert, Wel domeny, foar trije wike het de sinne, mei 
dat dizenich waer, wol in dei of fjouwer biskûl wêst ; en 
do 't er wer troch de wolken kipe, seach ik op 'e sinnewizer, 
dat de klok krekt in heal-ûre bynefter wier. Ik tochte, 
kom, koarte metten. Ik naem myn trekken dalik onder 
skoaltiid waer en sette de klok twisken ienen en fjouweren 
in healûre foarút. Dat wier in skoft fen trêd'el ûre for de 
skoalbern en timmerfeinten, ynpleats fen trije ûren. 

Gabe. Sinnige hjar dat net, OlfertP 

Olfert. man ! Hja sprongen as hokkelingen út de 
skoalle, en do 't se hearden dat ik it dien hie wie der 
gjin skoander kearel yn 't hele gea as Olfert, Mar foart 
dêrnei kriggen wy wer trije dagen efter *noar in bilommere 
loft, en do 't yet opklearre wie de klok in healûre foariit. 



4) Voorspook eener begrafenis. 

Ik tochte, kom feintsjes, fen 't selde lekken în pakje. En 
ik liet de klok onder skoaltiid in healûre stilstean. Dat wier 
in skoft fen fjird'el ûre ynpleats fen trije for de skoalbern 
en timmerfeinten. 

Domeny. Hwet seijen se do, OlfertP 

Olfert. Myn Ijeave domeny ! de jonges pieudén 1) my efter- 
nei en forsprieken my. ^Olfert!" rôpen se, „loaije Olfert 
komt noait yn 'e himel. In hiel espel 2) fen de alder-ondogen- 
ste namen my yn 'e maling, dat ik sa mâl as in toer yn 
'e terraen waerd. De jonne, do 't ik acht ûre let hie, stie 
der in swift 3) fen in timmerfeint om 'e hoeke fen 'e toer, 
dy 't my do glêzen fen 'ë lantearne ynskopte. Man ! de 
kears út en in slinger om 'e earen ta, dat ik om 'e mûtse 
sochte. In lyts bytsje fierder hiene se op it tsjerkhôf in 
stûrts-line staid. Dêr truzele ik hals-oer-kop yn 't grêf fen 
fine Lyske, dy 't de oare deis opdragen wirde scoe. 

Gabe, Olfert en fine Lyske ! In skoander pear ! It bêste 
wier, dat er gjin skaei fen komme koe. 

Master. Ja, mar der kaem in bûde fen oan 'e holle sa 
great as in hânplak. Is 't n't wier Olfert? 

Olfert. Ja. Sjuch, dêr kinn' je 't steed sjen, domeny. 
Ik hab er yet hwet foetpok op. 

Domeny. En hwet diest do? 

Olfert. Wel ik waerd eang. Ik tochte, kom, min moat 
de divel wol ta frjeon hâlde, dat er yen gjin kwea docht. 
Ik joech de klok eltse dei in knikje fen in goed ketier yn 
'e skoaltiid foarút, en dat woan ik wer lit op 'e skofttiid. 



1) Wezen met de vingers en staken de tongen uit. 

2) Oabepaald getal personen. 

3) Saaak, flelt. 

Sa wîeren se in ketier koarter oan 'e bân en in ketier 
langer frij. Man ! hwet wier ik do in spekkeaper by de 
skoalbern en de timmerfeinten. Mar it briek my op as de 
houn it spek. Porline freed mette ik fjouwer timmerbazen, 
dy 't my oaneeagen as nitelige boUen. Hja gongen om my 
hinne stean krekt oft se my to liif woene. len krôUe de 
fûst op en treau him my onder 'e noas, dat ik tochte, dêr 
krij 'k in maling. De oare sei : „Loebis ! biste to loai om 
de kop yn 'e hichte to stekken en nei de sinnewizer to 
sjênP Mienst dat wy in hiél skoft bitelje wolle as der in 
heal arbeide wirdtP" 

Gahe, Dat wier in trewaet, 1) Olfert. Ik hie op 'e naed 
gien. Biste er nôch mei de héle hûd ôf komdP 

Olfert. Efkes. Ik sloep, as in lyts hountsje mei de stirt 
yn 't gat, twisken de skonken troch, bliid as in ingel, dat ik 
er sonder flikkeu ôf kaem. Dy selde eftermiddeis liet ik de 
klok onder skoaltiid in lyts ketierke stilstean. Do laicen de 
bazen wol sa wyt; mar . . . 

Domeny. Mar de skoalbern en de timmerfeinten ? 

Olfert. Poer gleaun, domeny ! Breinroer ! Hja scoene 
my wol roppe ha dat er nin fear oerbleau. îfou bîn 'k er 
sa skien yn fortize dat ît ein der fen wei is. Ik kin de 
iene de mûle net stopje of de oare gappet wer as de sé. 

Master, Hark ris, Olfert ! Dost sa'n foech jonge wîerste 
ha 'k dy in bulte bîtsjut mei de boUepenis; nou woe 'k 
dy ek wol ris hwet leare mei seafte wirden. Ik scîl dy in 
goe rie jaen. 

Olfert, As 't je bljeaft, omke. 

Master. Set den de klok altyd nei de sinnewizer, Hâld 
dy by de wiere tiid en wyk er nin sekonde fen ôf. Hade 

Ijuwe den noch hwet oer dy to sizzen, paei se mei swiete 
praetsjes, en as der hjir of dêr yet al rîs in stûthaspel is, dy't 
oer de klok gnoarret, de measte minsken scille goed mei 
dy op streek wêze. 

Gabe. Hwet sizze jy dêr fen, domeny ? Dat komt krekt 
op jou sizzen del: doch dyn plicht en lit de Ijue rabje. 

Domeny, Op in hier, Gabe. Elk scil op syn wei skoal- 
bern en timmerbazen fine, en de iene scil him hjir hinne 
tôgje wolle en de oaro dêr. Ast dêr nei harkje woste, den 
scilste as de hoanne op 'e toer mei twa-en-tritich vrtnen 
omdraeije en noch scille de minsken hjar moed net oer dy 
ha. De iene is lilk ast de oare syn sin dochste. Dêrom 
bitink dy earst goed. Mar ast dy ienkear ryp en goed 
bitocht heste, folgje den dyn eigen paed en wykje er om 
rabjen of priisgjen nin striebreed fen ôf. Doch lyk as mas- 
ter seit : sjên nei de sinnewizer, dêr 't Ijocht fen de himel 
de ûren oanwiist. Dat giet altyd grif. 

Gabe. Ja, domeny, dat is in bêst ding for Olfert dy 't 
de klok sette moat ; mar . . . 

Domeny. Het deselde dy 't de sinne gleaun makke het, 
syn Ijocht ek net yn 't binnenste fon dy, fen alle minskeu, 
skine litten P Of is dyn geweten bwet oars as it Ijocht fen 
God, dat yn dy skyntP 

Gabe. Dat is de suvere wierheid. Mar as 't yn üs kreamme 
to pas komt, den lizze wy dat geweten sa nuver út. As it 
seit: krom! den tsjoene wy it rjucht. As it seit : onfrom ! 
den draeije wy it mei in slingerslach from. En sa gûchelje 
wy ús sels in rêd foar de eagen. It Ijocht is himelsk en 
godlik en grif ; mar wy forbûge de sinnewizer, en den wiist 
er net goed, soms to let, soms to ier. 

Domeny. Dêrom, Qabe, skynt dat Ijocht twaris for ús : 



Digitized by VjOOQ lC 



16 

ienris yn ús hert, en yn 'e skruft ienris. Om al dy miswi- 
zingen fen dyn geweten to forhelpen heste 't Ijocht noch 
ris yn 'e bibel. Dêr skynt de sinne fen gerjuchtichheid 
onforfalske. Sjuch dêr nei aste dyn eigen sinnewizer yn dy 
net bitrouste, en dou scilst noait net yn ûre of tiid fen dyn 
plicht felearje. 

Gahe, Mar de minsken, domeny ! 

Domeny. If ou ja, de minsken ! de minsken ! Hwet scoe 
datP 'Wy siikje ommers de lof net fen minsken, mar fen 
God. 

Gabe. Wier, domeny, allegearre wier. Mar wy sitte mei 
de minsken yn 't skipke en wy moatte er mei farre. Fen 
Gabe skroar ôf ^oaWKening Willem ta kin gjin ien der 
bûten en wy moatte mei it foltselb oanÄ|le sa lyk as 't is. 

Domeny, WoUe se net om lyk,*nou,Jit se dy smaedsje 
en dwersbongelje. Hy, dy 't de sinne skîfee litJa|iy^ommers 
mear wirdich as alle minsken mei eltsjoar. Mar Iwet scoene 
se sizze P Datste in gnap kearel biste, dy 't rjucht troch 
sé giet. — Dat scille se allegearre net sizze, mar de bêste 
oan hwaens lof dy allinne hwet fêst is. En leau my, Gabe, 
— ien middelke is der, dôr 't se hjar noch al troch liede 
litte : swiete praetsjes jaen ! lyk as master seit. 

Gahe, Ja, dy swiete praetsjes lizze my droech yn 'e 
mage. In minske is sa net of hy wol de mûle wol ris spiele 
oer gekken en snaken. 

Master. Dat moat ik ek sizze, Gabe. En it is net on- 
noflik as min oer skîs de gâlle ris kwyt rekket. Mar gek- 
jeijen is fyn wirk. Elk kin it lang net en foUen woUe 't 
ek net féle. Oebele fretter het dy dat op Wytmarsum- 
merke noch bitsjut, do 't er dy in âld groubôUe tsjin 'e 
hoUe keilde. 

Domeny, Gabe, hark ris ! Binne de minsken net in goed- 
keap ding, aste hjar for in tik oan 'e hoed en in blîere 
troaüje keapje kinste P man ! dou witst net hwet se yn 
dy oersjên ast hjar. swiete praetsjes jouste. Mar al dyn 
goeddwaen scil dy ek nin byt helpe ast swart sjuchste en 
de wierheit oeral mei bitsens seiste. As min de bem mei 
in daelder koeke paeije kin, hwa wol den dat gegryn en 
getrún . . . 

Masters faem (ropt foar de doar). Master ! de pankoeken 
wirde kâld, 

Master. De donker, ja ! de hele pankoeken forgetten.. 
Nacht, domeny! 

Domeny. Nacht allegearre ! Olfert! hâld dy by de wiere 
tiid. 

J. Ii. H. 

Trije Pelgrims-reisgers. 



Yn it jier fen trettsjinhondert-trije-enfjirtich gongen twa 
boargers fen Dokkum mei Rouke Lefferts, în boer fen 'e 
Geast, op in pelgrims-reize nei Romen ta. 

Om't de weardshuzen do sa net yn swang wieren, gongen 
se mei in knapsek op 'e rêch, in lange kouwestôk, dêr 't 
in tsjokke roune knop op siet, yn 'e hân, en in restjeâlde 
skeljen yn 'e bûse, nei Itaeljen ta. Kaem it sa lii, dat se 
by jountyd oan in kleaster of slot kamen, den hiene se tek, 
fjûr eu wetter frij, en dêr seane cn bretten se den hwet 
hjar kna|)8ek of de tiid sei. Mar wier der nin kleaster of 
slot yn 'e omtrek, den slepten se, lyk as Adam en Eva, 
onder *e loft en, wyls't de blêdden fen 'e beammen hjar for 
gerdinen tsjinnen, wier de groun mei gêrs hjar bulsek. 
Noch in heal dei wieren se fen Romen ôf, do 't er mei 
de knap net bêst bigoun út to sjên. Hjar moal wier sa nei 
op, dat elts fen it krouske, dat er yet hie, nin bôUe mear 
for him sels bakke koe. En by ongelok wieren se binachte 
yn in oarde dêr 't nin sTot of kleaster hein of nei to sjên 
wier. Ho scoe dat de oare moarns gean? Hwent de mage 
bigoun hjar nou al to kideljen en as se in heal etmel 
fierder wieren scoe 't net better wêze. Lyk as de honger 
nou in skerp swird is en de minsken bjustere fornim- 
stich makket, sa wier 't ek mei dy twa Dokkumers. Hja 
reaunten 1) eltsjoar yn 't ear : ^Scoene wy nin dtfynsel witte 

om dat moal fen Rouke yn ús mage to krijen ? Sa'n boer 
kinne wy, stedtejers, wol formale, en bynammen disse Geast- 
mer. Hy is sa gload 1), dat in jonge him wol bijeuzelje kin." — 
^Ei ja ju/ sei de oare, ,dat is neat. Dy boer scille wy 
mei lis beiden wol forrifelje." 

Anstons stie ien fen hjar oereîn en bigoun syn twa kam- 
meraten mei dizze wirden oan to sprekken : „Prjeunen ! it 
stiet er skrok inei ús foar. Hwent it klikje moal, dat elts 
fen uzen oerhâlden het, is sa lyts, dat it him tsjin *e hon- 
ger neat helpe kin. Mar as al de trije poarsjes by eltsjoar 
kamen scoe it ien allinno noch in eintsje term folle kinne. 
Dêrom liket it my net slim ta, dat wy it allegearre yn ien 
hân brochten. Mar for nin kleasterfol skeîjen scoe ik in 
byt yn 'e mûle stekke, dat my net from en earlik takaem. 
Dêrom wol ik it op ús Ljeavenhear jaen. Wy geane nou 
lizzen to sliepen, en hwa 't er de moaiste droom tastjûrt, 
dy scil alles hawwe." 

„Baes-aftich, man !" sei de oaro Dokkumer, lyk as by-sels 
spriek. 

En howol de boer in sliichslimme en bitoefte feint wier, 
dy de beide Dokkumera gau yn 'e mythie, joech hy lykwol 
ek tawird en houde him oft er him gewillich yn dizze fâlle 
biflappe litte scoe. 

Hja diene den hjar trije poarsjes moal anstons by inoar, 
en do 't se it in bytsje kwitst en knypt hiene leine se it 
daei op gleauno stiennen en bidobben de hele boel onder 
hjitte yeske. Dêr koe it skoan gear bakke, wyls 't hja it 
fel oer 'e eagen hiene. De Dokkumers hiene krekt sa min 
erch yn in bizestik fen 'e Geastmer boer as yn de ûre fen 
hjar dead. Dat hy soks haftich wier kaem net ienris yn 
hjar op. Dêrom leine se de hoUe rêstich del en, sa wurch 

as in maeits fen 't rinnen, foelen se mei in boarst yn 'e 
sliep. Mar de boer, dy 't lardich fen 't festjen wier, loerde 
op dit eagenblik. Hy gong sunichkes op hoasfoetlingen fen 
syn leger ôf, wyndere de yeske mei de sliepmûtse wei en 
iet de hiele bôlle mei ham en gram op. Uo 't er de boel 
himmele hîo koe er it kâldgnyskjen dochs net litte, en 
wyls't er dy snoade Dokkumers sa swiet, mei de kobbels 
swit op 'e noas, raspjen seach, sei er sunichkes yn him 
sels: „Sjê sa, goede minsken, nou is Roukomme gerêst. 
Nou scille jimme de mage net oerieze. Sa'n daeijige bôlle 
wier jimme ommers al to dreech en Roukomme koe de 
brief allinne moai skoan lêze. Hwet steane jimme nou to 
moarntyd fris op ! Nacht, bêste feinten ! Wacht !" — En mei 
in rep gong er wer lizzen to sliepen. 

Sa gau as de sînne út it nêst wier waerd ien fen de 
boargers towekker, en do 't er syn beide kammeraten rop- 
pen hie, bigoun er it neifolgjende to fortellen. „Frjeonen, 
harkje ! Ik scil jimme myn droom forhelje. Ik stie op in 
jountyd by de Fetseput to Dokkum, do 't dêr twa ingels 
mei wjukken út de loft delsaeiden en my, krekt as twa 
earnen in dou, yn 'e loft opnamen. Yn dy flecht waerd it 
my grien en blau foar de eagen. De loft gûlde my lâns de 
earen as de stoarmwyn dy troch de touwen fen in skip 
fluitet, en de hîerron waeiden straelrjucht efterút, mei in 
gewelt oft se út de hoUe weiskoerd waerden. De iene ingel 
stroep it fel op fen 'o fingers-einen ôf oan 'e earmtakke ta, 
sa fûleindich wier de swang. Do 't wy sa fjouwerentritich 
wiken flein hiene kamen wy oan 'e poarte fen 'e himel, dêr 
't de oare ingel in gouden kaei út de búse naem en do doar 
iepen die. Mar hwet ik dêr seach, dêr is 't ein fen forlern. 
Al hie 'k in inkethoarn sa great as de Spaenske sé en in 
pin sa lang as fen Dokkum oan Romen ta, den scoe 'k it 
noch net biskriuwe kinne. De strjitten en mûrren glinste- 

ren allegearre fen goud en dyamanten, dat it yen de eagen 
blyn teistere. In mînskelichem ha 'k er net ien sjoen, mar 
wol miljoenen fen sielen, en dy wieren sa fyn, sa fyu, dat 
er âlvetûzen op 'e punt fen in nidle dounsje koene." 

De man forhelle yet wol helte mear merakels fen 'e 
himel, mar dy scille wy mar oerslaen. Do 't er dien hie 
bigoun de oare Dokkumer syn droom to forheljen. 

„It fcin raer!" sa bigoun er. „Dou hest droomd datst yn 
'e himel wierste en ik yn 'e hel. Op in jountiid metten 
my yn 'e Keppels in pear Ijuwe, krekt as 't smidsfeinten 
wieren, dy 't my by de hân namen en yn in omsjên by 
de fjûrput fen Starum skoerden. Dêr sakken wy mei in 
blits yn del en do 't wy onder kamen stie ik mids yn în 
meagere lândsdouwe, dêr't neat oars woechs as moark en 
risken. In hiel toarn hiene wy dêr yn omdoarme, do 't 
wy by in steile berch op klarderje moasten. En sa gau 
wieren wy op in trêd of fjouwer nei netboppekomd of ien 
fen dy swarte Ijuwe sei : „Poarsichtich ! Hjir binne wy by 
de rânne fen 'e hel." — Dat wier 't earste en 'tlêste, dat 
ik fen hjar hearde. Ik kroep anstons op 'e knibbels nei it 
uterste seamke ta, en wyls't ik my goed skrep op 'e han- 
nen skoarre, seach ik mei in lang-iit-ritsene eibertshâls oer dy 
rânne hinne yn in sé fen fjûr del. Dat gromde en spatte 
dêr, dat knettere en djoeide, dat skomme en brûzde krekt 
as in broutsjettel dy't oan 't oersieden is. Ik skrilde. Ik 
skrabbe my tobek, sa eang as in wezelke. Mar myn swarte 
kammeraten bounen my yn in amerij twa wjukken oan 'e 
earmen fêst en fleagen mei my boppe de bamende hel. 
Dêr wyndere ik mei de wjukken, en krekt as in meau, dy 
't nei in fiskje loert, en pal op ien plak yn 'e loft boppe 
it wetter stiet to flodderjen, stie ik onbiweechlik fêst boppe 
do greate helledobbe. Mar, minsken! as ik tînk hwet ik 
dêr seach, den griist it my sa, dat it einefel my noch op 



Digitized by VjOOQ lC 



22 

'e earmen komt. Ik hearde de swiere pûstere, dy 't it fjûr 
fen 'e hel oanblieze, rocheljen en smûgen De hjittens stime 1) 
fen tiid ta tiid mei wâlmen fen neare binaudhcid nei bop- 
pen, dat ik koarts swymle, en de gleaune lôge fleach my 
soms mei miljoenen fonken om 'e earen, dat it hier ray 
fen 'e holle skroeide. Dêr moarten se, dêr flokten en for- 
domden se; dêr fleagen héle fleten fen divels op en del, 
elk mei in trop minskebihagers, efter hjar, dy't se for hâns- 
woarsten t)rûkten." 

Wyls 't de Dokkumer dit forhelle bearde de boer dat 
er wer ynslept wier, howol er alles fen wirdke ta wirdke 
ôfharke hie. Sa gau as 't fortelsel út wier rôpen se him. 
Hy waerd kwânskwys kel towekker, en wyls't er stikelich 
seach, krekt as immen dy 't út en djippe sliep opkomt, 
frege er mei in skrille stimme : „Hwa is dêrP" 
„Wel, wy," seine se. „Kinst ús net, juhP'* 
^JimmeP" fre^e er wer. „JimmeP Honear binne jimme 
den wer komdP" 

„Wer komdP'* seine se. „Wy binne net foart wêst." 
„If et foart wêst P Wel sa kin 'k it net oan ! N" et foart 
westP — Mar krekt! . . . den ha 'k it droomd!" 

„Hwet hest deDdroomd?" hja wer. „Siz op dyn leksum!'* 
„Wel ik droomde,'* sei Rouke, „dat ien fen jimme mei 
twa îngels nei de hirael fleach en dat de oare mei twa 
swarte kearels for de divel nei de hel gong. It is krekt oft 
ik jimme nôch ôfreisgjen sjên. Earst eage 'k jimme nei sa 
lang as ik koe. En do 't jim üt it gesicht wieren wachte 
ik al en wachte 'k al, ien lang en twa breed ; mar al hwa 
't wer kaem, jimme kamen net wer. Op 't lêst tocht ik, 
dy twa Dokkumers komme yn der iwichheid net wer. En 
omdat jimme den ek gjin iten mear brek hiene, hab ik yn 



1) Stymje> stieinje, Holl. dampen, waltneD, eig. stoomeo. 

myn ienlikheîd — it hege wird moat er mar mar útl 
de hiele boUe allinne op-iten.'* 



i 

De Wonderdokter. 



Yn 't jier fen saunhondert-en-sauntich, úo 't Radbod de 
twade to Starum kening fen Pryslân wier, wenne er to 
Almenum in boer dy 't Gjalt hiet en it moai goed atouwe 
koe. Hy hie altyd âld jild yn foarrie en hy soudere 1) syn 
weet en syn koarn op as it net nôch nei syn sin jilde koe. 
Mar hy wie hwet âldfrinzich 2) yn syn dwaen en tilde 
altyd oer 't swierste ein fen 'e bâlfee. Omdat er al moai 
jeltich 3) waerd en mar feint bleau, wieren de bûrljue him 
altyd oan om to boaskjen. Hja seine tsjin him, dat er in 
heukerders libben hie. Mar hy smiet hjar foar 'e skinen, 
dat me licht mei frouljuesflêsk bedragen waerd en dat in 
kwea frommis in min stik húsrie wier. Lykwol scoed er 
wiivje sa gau as er syn bûks-weargea foun. 

Nou wenne der to Almenum ek in âld fjûrfretter, dy 't 
onder kening Radbod de ütersken efter de boksen sitten 
hie, sa faek as de bisskop fen ütert yn Fryslân mantsjes 
meitse woe. Sa hied er nei jierren fen moardsjen en barnen 
fen syn kening tofoUe krige om to stjerren en to min om 
to libjen. Hy wenne to Almenum om't it him onder do 
forwende bem fen Starum to djûr wier. Wyls't er dêr mei 
túntsjen en goarjen sahwet troch 'e tiid kaem, seach er 
soms op syn groeden del, lyk as âlde Ijuwe de gekkeflin- 



1) Halb. het : Hy fâlte — — op. Mar dit is mis. Opsouderje (op *e souier 
bergje) is 't wird. Noat op *o souder het wol oppassen, mar gjinsâltfennôden. 

2) Âlderwetsk, stiifsiniiicb. 

3) Heech op jierren. 

ken fen hjar bernejierren neitinke. — Hy hie in Ijeave 
dochter — Keimpke wier hjar namme, — dy 't syn meager 
stik brea mei him dielde ; in wakker kein en tipsidich ding, 
krekt op hjar sels en kras yn 'e húshalding. Hja wier sa 
snoad as roet en like yn hjar snedigo krychslisten wol 
hwet nei hjar faer útskaeid to wêzen. Ek koe se spylje 
op 'e noardske-bâlke, dér 't se de fyktoarjes fen *e Friezen 
oer prystcrs en keningen onder song. Om koart to gean, 
Keimpke wier de treast en wille fen hjar heit yn syn 
heukeraftich libben, en hy hie nin oar fortriet fen hjar as 
it útsicht, dat so earm en forlitten wêze scoe as hy de 
holle ris del lei. 

lenris kaem er om skimerjoün in âld burwiif by him 
ynrinnen, dy 't earst in swiet praetsje makke, en him op 
't lêst rîs bigoon to klirkjen, as Gjaltboer wol ris by syn 
dochter komme mochte. De kaptein seach nuver op en 
fielde dat nou de kniper op 'e skine kaem. Hy woe syn 
dochter minlike graech by him hâlde, mar hjar it brea üt 
'e mûle to stjitten, dat koe ek net. Einlik omtinkende, dat 
it lok feu syn Ijeave Keimpke boppe alles gean moast, 
gong er nei hjar ta en sei dat Gjaltboer hjar de knotte 
jaen woe. Hja hie dêr alhiel gjin smucht op en woe Ijeaver 
by hjar earme hcit bliuwe as yn 'e romte as in rike boerinne 
libje. Mar troch folle oanrieden fen hjar faer joech se 
eiûlik tawird, — en yn fjouwer wiko wier Gjaltboer frijer, 
brêggeman en troud man. 

Yn 't earst SDÎjde 't neat as roazen en anjelieren by 
Gjaltboer, mar do de wiggewiken om wieren bigoan er oan 'e 
pong to merken, dat sokke wite hynsders in bulte struijen 
nedich hîene. De hannen stiene hjar alheel net om de bûter 
to baren. Ek woe se de húshâlding yn 'e esse ha, nou't 
hjar barre mochte. En omdat de boer altyd mei in gjirrich 
âldfaem húshâlden hie, krimmenearre er aJIe dagen. „Hwet 

nimt dat! hwet nirat dat. !" Lykwol hy koe dat rêgje, en 
Keimpke wier sa tsjildich l) tsjin him en wist him sa to 
heinen, dat er op 't lêst oer 'e kosten net mear kreunde. 
Mar Keimpke wier moai, for Gjalt fîersten to moai om gjin 
skalk each to habben op in pear jonge stoatskavers^), dy 
't by sines wol ris ynkipen en oer 'e flier wieren as hy 
yn 't fjild stie. Hja wier lykwol sa onskildich as de wite 
snie. Mar syn jeloerskens, dy 't út alles fenyn sûchde, 
waerd fen dei ta dei grimmitiger, sa dat er hjar, dy 't er 
yn syn hert oars Ijeaf hie, einlik mei bruijen twinge woe 
om, as hy lît wier, in oar manminske net ienris blier oan 
to laeitsen. 

„As ik hjar moarns hwet knoffele," tocht erby him sels, 
„den scil se de hiele dei oan 't gek-jeijen fen 'e feinten 
nin nocht ha, en jouns scil ik hjar mei streakjen en pat- 
sjen wol wer goed krije." 

Do 't er dit yn 'e hoUe krige kaem er krekt fen 't lân 
thús to iten. En mei dat er it lêste byt trochswolge hie 
stie er op as in wjoldich 3) man en joech hjar in earbân, 
dat hjar it fjûr út de eagen spatte. It minske koe yn 't 
earst — sa forheard wier se — nin wird kikje en nin trien 
út 'e eagen krije. Mar do 't se wer in bytsje by hjar wé 
komd wier boarst se út yn kleijen en skriemen. „Ochheare!'* 
sei se, „dat ús heit my oan sa'n beul jaen moast. Hiene 
wy den nîn stik droech brea mei eltsjoar? Wier ús fredige 
earmoed net tûzenris better as it libben mei in rike wive- 
bruijer? Mem, mem ! stieken jy de hoUe út it grêf op, it 
hert scoe jo tobrekke oer jins ongelokkige dochter.'* — 

Sa klage en skriemde Keimpke, mar hja hie 't wân wei. 
En Gjaltboer krige syn sin, hwent hja wier de hele dei 



1) Tsjinstich, geduldich, seaftsédicb. 

2) Holl. straatslijpers, 
S) Oeweldich. 



Digitized by VjOOQ lC 



27 

for nimmen te sprekken. De jouns, do 't er thûs kaem, 
wîer eyn earste wirk om 't wiif del to bêdsjeni Hy sei 
hjar, dat de divel it him ynjown hie, mar dat er 't noait 
wer dwaen scoe. En hy bea hjar mei sa'n earmhertige 
troanje om forjiffenis, dat it goelik wyfke it net langer 
útstean koe. Hja joech him de hân fen frjeunskip en in 
tútsje ta. En do 'fc se swiet môflcen-groatten brij iten hiene, 
kroepen se mei eltsjoar efter de bêdskudden oft er de deis 
neat omgien wier. 

Dat hie de pringel sa skoan foldien, dat hy tochte : 
„Moarn fen 't selde lekken in pakje." 

Sa gau hie er de oare moarns it ombyt net op, as hy 
naem de lodde op 't skouder en joech yn 't hinnegean 
syn wiif in trewinkel, dat se tsjin 'e moerre oanstuite. As 
se fen 't waer slein wier, koe se net raerder opsjoen ha. 

„Hwet in falske loebis is dat!" tocht se yn hjar sels. 
„Mar de kerfstok is izer, feint ! Ik scil dy fiele litte, dat 
in Friezinne, dy 't de earste mâlle flink wit oer to sljucht- 
sjen, ek forstân het om de twade bitelle to setten." 

Wyls 't it wyfke dêr oer mimere, seach se twa jonkers 
op wite hynsders foar 'e doar stean. Dy kamen yn 'e hûs 
en fregen lit namme fen kening Radbod om hwet iten en 
drinken. Keimpke, dy 't wakkere foldedich wier, diste tige 
op, en wyls 't de jonkers swiet ieten en dronken, frege hja 
hjaiTen hwêr 't de reis hinne scoé. 

„Wol boerinne," seinen se : „it stiet er skeef foar. Prin- 
sesse Bauk, de dochter fen ús kening, het earjister skylfisk 
iten, en omdat it fanke hwet roppich is, is der hjar in 
graet yn 'e kiel sketten. Dêr ha alle masters fen Starum 
al mei ommoarde, mar gjinien kin 'im er út krije. De prin- 
sôsse het nou yn twa etmiel neat dien as kokhâlzjen. Nin 
wiet of droech is er oer hjar lippen gien en gjin wink het 
se yn 'e eagen hawn. De kening sit as în forwezen minske 

by hjar bêd. Hy hel ús yn H fjild stjûrd om in dokter to 
siikjen ; en as 't ús hjir mislearret, den gean wy daelk nei 
Dokkum ta/ 

„We], dat treft skoan,'' sei Keimpke. „Hjir to Almenum 
is jimme man. Ifin snoader pisbeloäitser yn hiele Fryslân." 

De jonkers stiene beide gyston fen 'e stoel op en sei- 
nen : ,Myn Ijeave minske ! dat flou jy ommers." 

„Néj siker sonk!" sei se. „Mar it is in man ophimsels, 
dy dokter. Hy wol net dokterje of hy moat er mei bruijen 
ta twongen wirde." 

„Is 't oars net?" seinen de jonkers. „Lit ús dêr for 
kedîze. Wy scille him wol neef hjitte. Wiis 'im ús mar." 

Do die Keimpke de bûthdsdoar op en sei tsjin hjarren: 
„Dy 't dêr mei de eide op it foarhaed fen dy kampe bou- 
lân stiet, dy is 't. Mar dat siz. ik jimmo noch ris : jimme 
krije him net mei as troch gewelt." 

De jonkers, dat twa linige kearels wieren, namen dêrom 
elts in grou kneppel yn 'e hân en gyngen rjucht op (xjalt- 
boer ta. 

„Eale, frije Prîes, goemoarn !" seinen se tsjin hiro. Wy 
moatte jo goendei fen ús kening sizze en hy lit jo bidde 
om ta him te kommen." 

^HwêromP" frege Gjaltboer forheard. 

„0m syn dochter, prinsesse Bauk, to genezen," seinen se, 

De boer andere, dat er goed mjuksje en eidsje koe en 
as de kening him dêrta nedich hie, dat er den alle ûren 
fen 'e dei klear stie. Mar dokterjen — dat hied er noait 
net leard. 

De beide jonkers seagen eltsjoar oan en seinen: „Mei 
swîete praetsjes kinne wy hjir net winne. Mar wy habbe 
oar remeedsje, feint!" 

En mei ien setten se beide skonk en bruiden der op sa 
fûl-eindich as se koenen. Dat bikaem Gjalt bjustere nij en 

hy rôp wraek, dat în frije Pries sa slein waerd. 

„Ja, ja!'' seinen de jonkers, „dy 't net hearre wol moat 
fiele. Woste mei of' net ?^ ' 

En den wier it al wer dek-op! Gjalt, dy 't fielde dat 
twa tsjin ien nin pertûr wie, joech gau krimp — pipe of 
lipe, hij moast mei. Hja spanden it hynsder foar de e^de 
wei, dér 't se Gjalt op setten,. en howol it in floataftdeh 
beest wier en lang net hertlik, giselen se it mei swipen 
om 'e bonken, dat se as de baerlike fijand nei Starum 
fleagen. 

De kening siet mei 't moed fol en de triennen yn 'e ea- 
gen foar it bêd fen syn Ijeave dochter. Anstons liet de 
kening syn dochter foar de boer delsette en sei tsjin him 
dat er hjar geneze moast. Hy hie mar kar ho 't er Ijeafst 
woe, mei goedens of mei lilkens. Dêrop rôp de boer alle 
heiligen dt de himmel ta getúge, dat er krekt sa folle for- 
stan fen dokterjen hie as de kat. — De kening sei neat, 
mar knyp-eage tsjin in pear bien-itige'kearels, dy 't efter 
de boer stienen en him sa ongenedich mei bollepysten op 'e 
rêch tichelen, dat er 't útgûlde : „Genede, genede ! Ik scil 
hjar geneze, ik scil hjar geneze !" — 

Der siet prinsesse Bauk foar him, sa bleek as in wytling 
en de mûle wiid iepen, dêr 't se mei de finger yn wiisde 
om him de kwael to bitsjutten. Gjaltboer seach hjar oan 
en wier noch binauder as hja sels. Bruijen of genezen wier 
syn foarlân. Nou tocht er yn him sels: „De graet sit hjar 
net yn 'e mage, mar yn 'e kiel. As ik hjar ris oan 't 
laeitsen krije koe, wit as de graet er fen sels net útfleach." 

Dat kaem him net slim foar. Hy forsükke de kening 
dêrom as se in great fjûr yn 'e seal oansette woene en 
him den in amerij mei de prinsesse allinne litte. — Sa gau 
wieren se allegearre net foart en it fjûr oan 'e brân of 
Gjaltboer klaeide him op it himd ôf út en gong foar 'e 

hird lizzen sa laüg as er woechsen wier. Do 't er dêr in 
toarntsje stôk-rjuchtút as in deade lein hie, sprong er yn 
ienen as in kikkert fjouwerkffnt fen 'e groun en tommele 
sauntsjin slaggen oer 'e kop de hiele seale lâns. Do 't dat 
dien wier, bigoun er to skeuken oft er rudich wier. Hy roste 
en klaude de hirde hûd mei syn swarte, kromme neilen en 
makke sokke mâlle gibeltsjes, dat de prinsesse mei al hjar 
pine op it lêst it útprúste fen laeitsen en hjar yn ienen 
pnder 't skatterjen de graet út de kiel fleach. Gjalt stroep 
flînk syn klean wer oan en roan mei de graet nei de ke- 
ning ta. En dy wist net hwet goed er de man for sa'n 
greate deugd dwaen scoe. Do kening woe him minlike 
graech ta slotdokter hâlde ; mar it wier altyd mei Gjalt- 
boer: ^Grutten tank for my!" — De kij moasten fofweide 
wirde, it noat stie to fjilde en moast noch yn 'e berch. 0! 
hy hie hûndert fiven en seizen, dy 't him allegeare bittere 
nedich thús rôpen. 

De kening, dy 't sjoen hie ho skruten de boerforbruijen 
wier, rôp dyselde twa mânljue, dy 't him nyskes huf 
jown hiene. Mar sa gau as dy foar e tried kamen, joech 
Gjalt de war anstons forlern en bilove net allinne in dei- 
mannich, mar syn hiele libben, as 't de kening syn biljea- 
ven wier, to Starum to bliuwen. Hy seach er lykwol for 
in kenings-dokter hwet grobbelich út; hwent hja hiene him 
sa mar yn syn arbeiderspakjo fen 't lân opnomd. Dêrom 
waerd him de klapmûtse ôf set, it pijen rokje út tein, it 
bird skeard, it hier kipt, en do 't er sa fen top ta teil op- 
gnapt wier, waerd him in rea forwielen mantel om 'e skou- 
ders hinge. Dêr siet er sa moai as poes. Mar syn hert wier 
yn 'e hirdsherne by syn Keimpke, en it wjirme him al yn 
'e holie om, troch hwet lûk er him út dit keninklyk houne- 
gat wei wine scoe. 

Ongelokkich waerd it genezen fen 'e prinsesse húsriém 

forteld, sa dat it mei in omsjêu as diggelfjûr troch de 
stêd gien wier. En binnen 't heal-ûre stienen der fjouwer- 
en-tweintich siikken foar de poarte fen 't slot, dy troch 
alle masters en divelbanders fen Fryslân opjown wieren. 
De kening, dit foltsen sjende en in bytsje grutsk, dat er in 
wonderdokter oan 't slot hie, hjitte Gjaltboer om se alle- 
geare to helpen. 

„Fjouwer-en-tweintich opjowne siikken helpeP'' sei de 
boer mei în swiere sucht. „Nou, kening, as God it net 
docht — ik kin 't net dwaen." 

„Kom," andere de kening, „den moasten jy 't earst mar 
ris oerlizze mei dy twa prefesters, dy 't jo niis it resept 
for myn dochter op 'e rêch skreaun habbe.'* 

Mar sa gau hie Gjaltboer net în skimkc fen dy twa stoore 
keareis sjoen of hy trille as in poask, en hy bilove dat er 
alles geneze scoe hwet de kening him foarlei, al wiern se 
lam en blyn en stom en lazerich tagelyk. 

Do 't de fjouwer-en-tweintich siikken yn 'e seal brocht 
wieren, ornearre Gjalt oan 'e fjûrboeter fen it slot om in 
fjûr fen hondertfyftich lange smûzen oan to setten. Do 't dat 
tige oan 't barnen wier, forsocht er kening Radbod om him 
mei dit heapske noch ris allinne to litten. De kening gong 
út de seal eu bleau yn 't gesicht fen 'e doar stean. Sa gau 
wier Gjaltboer net allinne as hy liet de siikken allegearre 
yn in ring om *e hird stean, en wyjs 't de lôge fen dat 
hege fjûr yn 'e skoarstien op fleach, spriek er hjarren mei 
disse wirden oan: 

^Frjeunen! It scil der hjoed swier for my yn hingje, 
om sa'n bulte minsken yn ien amerij to genezen. Ik wyt 
er mar ien smeet op, to witton, om de aldersiikste fen jimme 
to nimmen en dy op dit fjûr to forbarnen. As syn lichem 
dêr ta polver op fortard is, den wol 'k în leppelfol fen syn 
yeske yn in swolch twa bier riere en litte dat de oare 

trijerentweintich ynnimme. It middel is rjue kras, mar it ie 
probatum. En ik forset myn holie der onder, dat it jimme 
allegearre helpe scil." 

Do 't er dit útstel dien hie seînen de siikken gjin inkeld 
wird. Hja seagen eltsjoar oan oft se freegje woene, hwa 't 
de slimste fen hjarren wier. Hwent onder it hiele boun 
wicr net ien dy 't for kening Radbods jild bikenne woe, 
dat er de tsjoedste kwael fen hjar allegearre hie. Onder- 
twisken bigoun Gjaltbocr hjarren fen 't ein ôf oan mei 
greate permantichheid to ondcrfreegjen en spriek de siikke, 
dy 't yn 'e hirdshoeke stie, alderearst oan. 

„Ho komst dou sa yn *e mizelP''l) sei er. „Hwetisdyn 
kleur plotsk. Dou bist in kwynder, man ! It kâldc swit stiet 
dy by kobbels op 'e foarholle." 

— „Ja, mar, dokter, dat . . . dat ..." sei de siikke, 
„dat komt eigentlyk fen 't fjûr. As 't mei jou biljeaven 
wier, woe 'k wol ris efkes út 'e seal om azem to skeppen." 

Hy gong de seal út, en do de kening him fregc, ho '1 
him ôfgien wier, sei er dat er yn 'e groun genezen wier. 
En hy kaem noait wer. 

Nou kaem Gjalt by de twade siikke, eu do 't er dy in 
toarntsje yn 'e eagen sjoen hie, skodholle er bjusterensei 
tsjin him : „Ik wyt net, feint, ik wyt net, as 't mei dy 
wol giet. Dou sjuchst er my sa geizenich en sa tsjouwerich 
lit, dat it eintsjebislút scil de dcad wol wêze. My tochte ..." 

„Hwet tocht jo, dokter," . frege de man triljende, „dat 
ik barne moastP 

„Ei ja, juh," andere Gjaltboer; „dou bist ommers sa slop 
as in jernwine en de bonken wolle dy net langer drage." 

„De gong is oars noch sa slim net, dokter," sei de man. 
„Woir jy ris sjen ho 't ik rinne kinP" 



1) Ziekelijkheid, kw^jning. 

En mei ien wipte er de seale út en romde tsjin 'e kening 
dat er al sa soun as in fisk wier en ek net wer hoefde 
to kommen. 

Do kaem Gjaltboer by de trêdde en sei tsjin him : „Lit 
my de pols ris fiele, Dou biste tsjinstich 1), feintsje I Stek 
de tonge ris út. Fui man ! hwet in swarte koarste. Maet, dou 
rûkste nei de lodde. My tochte, as wy dy ris efkes op it 
fjûr brettenP De pine is gau oer en den wieren dy oare 
ien-en-tweintich minsken ek holpenP" 

„Ja, mar dokter," stammere en swolge de man, „saslim 
is 't noch net. Ik scil 't bêst hise." 

„HoI'* sei Gjaltboer, „biste net siikP Hwet dochst hjir 
denP Komste hjir om de dokter fen 'e kening de gek oan 
to stekken P Loebis ! skear dy út myn eagen of ik scil dy . . !" 

Dy ek al mei in boarst ta de doar út, en do de kening 
him frege ho 't it gien wier, rôp er: „Klear. Sire! klear 
as in klontsje !" 

Dat gong ek sa mei de fjirde, mei de fyfte, oan de 
fjpuwerren-tweintichste ta. AUegearre mei koegelsgewelt de 
seal (ût, dat se de kening hast onder 'e foetten roanen. 
Om koart to gean, der wier gjinien dy 't nocht hie om 
him for syn bûrman ta yeske barne to litten. De îene nei 
de oare namen se allegearre hakken op, omdat se dat grutte 
fjûr fen lange smûzen as de baerlike hel en divel skouderen. 

Kening Radbod stie of't er foar 'e hoUe slein wier, dat 
în simpel boer safoUe Ijuwe, mei de nuverste kwalen, yn 
in amerijstiid geneze koe. Hy wist ek net hwet goed er de 
man dwaen scoe. Mar Gjalt houdde 't er mar op yn, dat 
er bittere nedich thús wier en frege neat as frijheit om nei 
Almenum by syn Keimpke to gean. 

^lfou," sei de kening, „omdatst dou it biste scil ik it 



1) Koortsich. 



Digitized by VjOOQ lC 



34 

ynskewiele, mits — anstons opkomme as ik dy op-ontbied, 
sonder dat wy de kneppel hoeve to brûken/ 

Dat bilove Qjalt, en dêrmei naem er ôfskie fen de 
kening, dy 't him in span moaije hynsders en safoUe jild 
mei joech as er mei skik bergje koe. 

Sa gong Gjalt as in boer, oerlistige fen syn wiif, út 
Almenum, en kaem er as in bineamd dokter werom. Hy 
hie nou nei syn sin tofoUe yn 'e wrâld om sels yn waer 
en wyn langer to lânjen. It útwirk liet er dêrom oan twa 
feinten oer en thiis houdde er sahwet pielen for him sels. 
Syn wyfke, dat er yn syn hert Ijeaf hie, sloech er noait 
wer, omdat er sels field hie ho 't bruijen smakke. Hy libbe 
yn greate frede en frjeonskip mei hjar en krige in keppel 
moaije bern by hjar, dy de steun en eare fen syn âldedei 
waerden en him fiele lieten hofoUe in troud man lokkiger 
is as in âldfeint. 

J. H. H. 

Forteltsjes fen Master Ale Byfoet. 



Lytse master Ale Byfoet wenne to Dokkum en hîe noait 
fierder yn 'e wrâld op wêst as nei KoUum en Birdaerd. 
En yette hied er mear sjoen yn 'e wrâld as mannich-ien, 
dy 't syn âlders jild yn Parys of Londen forslampampet. 
Paek fortelde er allerhanne lytse forteltsjes, dy 't er sa út 
onderfining opskoffele hie. FoUe kroUen wieren der net oan, 
mar hja taesten op 'e lever, en 't nuverste der fen wier, 
dat er jimmer twa en twa sokke forteltsjes by elkoar wieren. 

lenkear priisge him Jarich Tille, syn bûrmanssoan, oer 
syn skoan forstân. 

„Ei" sei de âlde master, „bin ik den sa wiis yn dyn 
eagen, heiteP" En hy knyp-eage ris. 

Jarich. De hiele stêd seit it, master, en ik woe ekwol 
dat se dat fen my seinen. 

Master. Nou heite, ast dêr oan woste, dat is nin hyn- 
stewirk. Dou maste mar tige sjên, Jarich heite, ho 't de 
gekken dwaenP 

Jarich. Hwet gûdP Ho 't de gekken dwaenP 

Master. Ja, ja! En den rjucht-oars dwaen as hja.. 

Jarich. Ho giet dat, masterP 

Master. Hark ris, jonge, ik scil 't dy fortelle. Foar jier- 
ren wenne hjir in rekkenmaster, in tin, splinterich, grimmitich 

keareltsje, Master Spin hiet er. Dy roan deis oer 'e strjitten 
oft er in slach mei de moalpûde hawn hie. Den praette 
en eamele er jimmerwei binnens-mûle mei him sels. Mei 
nîn minske praette er oars. En immen ris rjucht yn 'e tût 
sjên, dat doarst er net dwaen, sa fier kaem er net, Iwich 
seach er foar-del en nei him sels. — Ho mienste wol, 
Jarioh-man, dat de Dokkumer Ijue dy man hjitteneP 

Jarich. Wel, in man dy 't yn 'e stûdsje roan, tinkt my. 

Master. Jûkll) jawol, manl It liket er net nei. In 
gek neamden se him. — Pij man, tocht ik by my sels, dy 
titel stiet my net oan. Lyk as master Spin scil ik net dwaen, 
dat roait net. Sjuch dou de Ijuwe fiks yn 'e tût ! tocht ik. — 
Of, hwet yet briker is, yn dy sels to praten asdehealwize 
Ijuwe : né fij ! sprek dou Ijeaver mei oare Ijuwe, sei 'k. — 
Ifou, hwet tinkt dy, Jarich heite, hie 'k nin gelykP 

Jarich. Ei, wis en wrachtich, master ! wis dat ! 

Master. Ik wyt n't, ik wyt n't, keuninkje ! Alheelendal 
yet net. Hwent der roan do yet ek ien yn Dokkum, 
dat wier mynhear Mich, de dounsmaster. Dy seach alleman 
rjucht yn 'e troanje en tsjantere mei alleman dy 't mar 
earen oan 'e hoUe hie, jimmerwei by de rige lâns. En 
Jarich heite, ho mienste dat de Dokkumer Ijuwe dy man 
wer hjittene P 

Jarich. Wel! in plezierich man. 

Master. Bynei. 't Is der op ôf. — Né man! hjaneam- 
den him ek al in gek. — Hea! tocht ik wer, dat is on- 
noflik. Hjir wit ik nin rie mei. Ho mast dou nou dwaen 
om wiis to hjitten? — Net alheelendal as master Spin en 
ek net alheelendal as mynhear Mich. Earst mast de Ijuwe 



1) Interj. *t Mocbt wat! Misgeradeal 

fiks yn 'e tût sjen as de îene, en den sjuchste bidaerd 
foar-del en nei dy sels as de oare. Earst praetste lûd mei 
de Ijuwe, as mynhear Mich, en den yn 't geheim mei dy 
sels, as master Spin. — Sjuchtste Jarich, sa hab ik dien, 
dat is 't geheim. 

Op in oare kear kaem in jong keapmantsje by him, 
mynhear Skrepper hjitte er. Dy simpere ellindich oer syn 
ongelok. 

^Ei kom, keareltsje," sei master Ale, „dou mast it lok 
mar siikje. Dou mast er mar op rinne." 

Skrepper. Wel, ik rin der al lang op, man. Mar hwet 
kin it helpe P 't Is oft de divel der mei spilet. Ik scil tonei 
de hannen oer eltsjoar lizze en bliuwe by honk. 

Master. Poaral net! Foaral en bilieven net, mynhear 
Skrepper! Net opjaen! Jimmerwei moatt' je er op gean ; 
mar tige er om tinke ho 't jy 't gesicht drage. 

Skrepper. HoP hwetteP Ho 'k it gesicht draechP 

Master. Ja, ja, ik scil 't jo better bitsjutte. — Do 't 
myn bûrmans hûs boud waerd, do laei de hele strjitte fol 
spjirren, bâlken, stien en kalkbakken. Dêr kaem iSs boarge- 
master Kriek, dy 't do yet en pypjong en blastich froeds- 
mantsje wier. Dy roan mei de earmen fier fen eltsjoar, mei 
de holle yn 'e nekke en de noas steil nei de wolken ta — 
en de brul op. Pomp 1 dêr laei er hâls oer kop en briek 
syn lofter skonk, dêr 't er yette krepel oan giet. — Hwet 
wol ik dêr nou mei sizze, mynhear SkrepperP 

Skrepper. Och, it âlde leksum: dat me de noas net al 
to heech hâlde moat. 

Master. Ja, sjugg' je wol ? En dochs ek net al to leech. 
Hwent in toarntsje dêroei kaem dêr wer in oar foarby gean. 



Digitized by VjOOQ lC 



38 

Dat wîer mynhear Bombom, de stêds-rymler. Dy man moast 
jimmerwei ien fen beiden yn 'e kop ha : soargen of gedich- 
ten. Dy slûpte sa glûpsk en forslein foarby en seach stiif 
nei de groun, oft er der yn delsinke woe. Krak ! dêr briek 
in tou, en as de blits foel der him in stegerbâlke foar de 
noas del. De stumper foel fen kelte yn 'e swime en moast 
fjouwer wike siik op bêd lizze. — Bigripe jy nou wol 
hwet ik mien, mynhear Skrepper, ho 't me 't gesicht drage 
moat P 

Skrepper. Jy miene yn 'e mids net P 

Master. Ja just : dat me net to dryst yn 'e wolken en 
net to bang nei de groun sjên moat. As me de eagen bidaerd 
nei de beide siden weidsje lit, koartom, as min öm yen 
hinne sjucht, den komt me yet al troch de wrâld. En it 
ongelok sit meast yn 'e hoUe fen 'e Ijuwe sels. 



Op in oar tiid kaem er in jong kouwekeaper by him, 
Pjitter Ploffer hjitte er. Dy woe in bytsje jild ha for in 
lytse negoasje, dy 't er yn 'e hoUe hie. „Ik wyt wol," 
sei er, „folle scil der net út komme, mar it rint my nou 
dochs yn 'e bek en ik kin 't safts meinimme." 

Dit praet stie master Ale net oan. „Hofolle scoest den 
wol habbe moatte, PjitterP" 

Ploffer. Och, net foUe ; in fotsen hondert goune sa hwet. 

Master. ! as 't net mear is : dy kinst krije ; heel wol, 
man ! En den sciste sjên dat ik it goed mei dy mien, hwent 
ik scil der dy yet hwet op ta jaen, dat oûder goefrjeunen 
wol tûzen goune wirdich is. 

Floffer. Mar ho nou, masterP Der yet op taP 

Master. ! 't nimt my neat ôf ; it is mar in forteltsje. — 

Do 'k jong wier hie 'k hjir in bûrman, in wynkeaper, 
mynhear Gleaun. Dat wier in nuver mantsje, dy 't him in 
seldsum praet oanwende, mar dat brocht him ta de poarte út. 

Ploffer. EiP En hwet for praet wier datP 

Master. Wel, as me him ris frege : „Mynhear öleaun, 
ha jy dêr net wer in plomp bulte jild fortsjinneP" nÖch;" 
sei er den, „in luzige tûzen goune. Hwet wol dat sizze P" — 
. As me sei: „Mynhéar Gleaun, de Ijuwe forhelje, dat je 
frijhwet in slompe by dat bankerot sitte litte." wOch," sei 
er den, „hwet scoe dat bitsjutteP In pear sekjes sechste- 
healen sahwet. 't Is de pine net wirdich om er sa oer to 
jeuzeljen." — Lyk as ik dy sei, Pjitter, de man hie in 
brede rêch ; mar dat fordomde praet lichte him glêdwei ilt 
it seal, Hy moast er mei de poarte lit. — HofoUe moaste 
hast ek habbe, PjitterP 

Ploffer. Ik hab jo om hondert goune forsocht, myn frjeun. 

Master. ja! 't is ek sa. Ik wird hwet staf. — Mar 
ik hie hjir yet in oar bûrman, dat wier de flaechskeapman, 
mynhear Foeger. Dy boude troch in oar menear fen praten 
dat greate hûs mei dy skûrre der efter. 

Ploffer. Dy diker ! dat woe'k wol ris witte. Ho wier dat P 

Master. As me him ris frege : „Dêr ha je in gnap plokje 
hawn, netP Dêr ha je frijhwet jild fortsjinne, netP Densei 
er: „In bulte, man! in tige skoane bult, in grouwe hondert 
keizers-goune." En den koe min sjên dat de man it hert 
yn 't liif lake. — Mar as me sei: „Ho nou, mynhear 
Poeger, stiet de mûtse net goedP" ^Och," sei er den, „praet 
er net fen, man ! Ik hab in lilk dei hawn ; ik hab in hânfol 
jild forlem: fyftich goune, man! in grouwe fyftichgoune!" 
— Hy wier mei in bytsje op 'e stap komd, mar, lyk as 
ik dy sei, dit hiele hûs mei dy greate skûrre der efter het 



Digitized by 



Google 



40 

er dêr del set. — Nou, Pjittermaii, hwet for praet stiet dy 
nou bêst oanP 

Ploffer. Nou, dat wyt je wol, master Ale ; de lêste. 

Master. Neiby; mar alheelendal stie er my dochs ek 
net oan, .dy mynhear Foeger. Hwent hy sei ek: „Folle 
jild! folle jild!" as er oan *e earmen of oan 't lân jaen 
moast. En Pjitterheite ! ik, dy twisken beide praters yn 
wenne, ha fen beiide in bytsje nimd, en. den praet ik nei 
't de tiid seit, soms as mynhear Grleaun en soms as mynhear 
Foeger. 

Ploffer. Wel, de deale, né ! ik hâld it mei mynhear 
Foeger. 

Master. Ho folle moast den ek habbe, Pjitter heiteP 

Ploffer. FoUe jild! foUe jildl in grouwehondertgoune! 

Master, Sjuchste Pjitter? it scil wol gean mei dy. Dat 
wie ris gnap fen dy, man ! As me fen in goe frjeun boar- 
get moat min prate as mynhear Foeger, en as min in goe- 
frjeun lit 'e need helpt, den moat min prate as mynhear 
Gleaun. E, H, 

Troeh it Rinket. 



Poar tachtich jier wenne er in smids-wiif op 'e Gordyk, 
dy 't hjar man skien oer hie en nearne mear nei langhâlze 
as nei de ûre fen syn dead. In bysfeint, dy 't onderdúms ek 
in goe frjeun fen 'e smid wier, joech hjar de rie om hjar 
man alie moarnen op waerme bôltsjes to traktearjen. Dêr 
scoe er blyn fen wirde en einling wol stjerre. 

Dêr harke sleaukemoai uei oft hjar lij wetter yn 'e earen 
getten waerd. En man ! hjar bislút wier : de smid scoe er 
oan, hy scoe de seafte waermebôltsje-dead stjerre. As se 
moarns-ier de bakkers-hoarn 1) hearde, den fleach se as in 
wylde draek de doarren út en helle for in skelling waerme 
bôltsjes. 

De smid bearde dat er neame fen wiste en sei tsjin syn 
wiif, dy 't oars sa fimel 2) as in skjirre wier : „Hea, Ijeave, 
ho komt peaske sa yn 't lânP Dou wirdste rynsk.'' 

„Ja, baes," sei hja dan, „wy habbe langemôch goarre; 
wy moatte 't er mar ris hwet rommer fen nimme. En jy 
moatte er sa swier for smeije, dat my tinkt, jy mege 'ter 
tominsten wol goed fen nimme." 

En de smid, dy 't in great longerich kearel wier, en lyk 
as de measte fen syn swarte kolléga's, in man oan 't ambeld 
mar ek in man oan 'e krêbbe útmakke, friet as in lieu 



1) Alear blaesde in bakker moarns op 'e hoftrn om de Ijue bikend to meitsen 

dat er de bôltsjes gear bie« 
S) HoU. inhalig, vrekkig. 

alle moarnen wol tweintich waerme bôltsjes op. — Einling 
stie 't him dôch tsjin, en do 't er seach dat it syn wiif ek 
bigoun to bigreatsjen, klage er dat him de eagen bigounen 
to skimerjen. En hy dronk syn dikkop ek net mear, om't 
er wol ris heard hie dat it kwea for 't gesicht wier. 

Dat stie it bygelovige wiif danich oan. En hja biklage 
him yet ek, dy falske njirre! 

Dit wirk sjampere yet al twa dagen sa oan. Mar de 
trêddo deis, do 't de smid de moams op stoe, woe er syn 
broek krije en hy taeste yn 't turffet. Hy woe syn skoen 
oantsjen en hy krige de âld boarre by de kop. Hywoede 
prûk opsette hy en hie de feger beet. 

Jimme kinne tinke hwet in nocht it wiif dêr oan hie. 
Mar hja hâlde hjar from en fyn en sei : „Och hea, baes ! 
kinn' jy net mear sjên?" 

„5ré, Lys," sei er. ^BTou woe 'k mar, dat ik ekmardea 
wier. Mar ho kom ik dea? Ik ha wol ris heard fenmaster 
Ipe, dat fordrinsgjen de seaftste dead is. Mar ik doar it sels 
net dwaen; den mast dou my helpe, Ijeave." 

„Fij, sok raer praet, baes! Jy moatte sa net," sei it 
falske wiif „Jy kinne lîcht wol wer betterje. Ik scil ris 
nei master Baltes gean, dy het sok superber eachwetter." 

^Wel," sei de smid, „ik wol dea. Dat hab ik sa mar 
yn myn holle set; en dou sci'st my heipe." 

„Dat is oars al hwet raer," sei it wiif, „mar it is lyk 
as jy sizze, baes : in blyn minske is in ongelokkich minske. 
Sa is dochs ek neat oan 't libben. It griist my oars as ik 
er om tink. Mar ho moat dat den, baes?" 

^Wel," sei de smid, „my tochte dou moaste my mar nei 
de rânne fen 'e feart liede; dêr scil ik stil stean bliuwe 
en den mast dou my er er mei in oanrin yn fiere." 

Sa sein, sa dien. De oare deis, do 't de fallaetsman krekt 
oan 't skutten wier, laette Lys de smid nei 'e kolks-wâl. 

Do gong hja earst eftenit en da fleach se mei koegelsfeart 
op him ta. Mar de baes, net sleau, stapte twa trêdden lit 
'e wei en nou fleach syn wiif him as in sweal foarby, hâls 
oer 'e kop yn 'e kolk. Do moartsje en gûle, sa onhjirmlyk, 
dat yen hearren en sjen forgong. ^Och!" rôp se, „ljeave 
baes, help my dochs!" 

^Ja," sei de smid, „ik scoe dy wol helpe, Ijeave, mar 
ik kin dy net sjên, ik bin blyn." 

„Help, help !" rôp se for de lêste reis en dêrmei sonk 
se onder wetter. 

De fallaetsman, forheard fen it gûlen en geijen fen Lys, 
kaem ta de doar úfc stouwen en hy rôp oan 'e smid: „Dit 
is raer, net MrmanP Moat dit sa, manP" 

„Ja, man," sei er, „hja is der sels yn flein en wostdou 
se opfiskje, dat kinst dwaen; mar ik wol der nin hân nei 
útstekke. Hwent hja woe my der yn rame, mar ik wier 
hjar to glêd.'* 

De fallaets-raan grypte syn heak en fiske yn 'e kolk. 
Mar de stroom hie hjar troch it rinket litsen en do kaem 
se oan 'e oare kant fen 'e sylsddar wer opbarsten. Do pikte 
er hjar mei de heak yn 't jak, skoerde hjar op 'e wâl en 
brocht hjar healdea by de smid thús. Dy geat hjar in heal 
romerfol bearenboarger yn 'e hals, forskienne hjar en brocht 
hjar nei bêd. 

De smid koe sjên en dronk de selde joun syn dikkop 
wer op. En 't wiif wier tonei sa mak, dat er se om 'e 
finger wine koe. 

Mânljue, dy onmakke frouljue habbe, lit se troch itrin- 
ket fleane. It helpt, hear! — E. H. 

Dûbeld wepom. 



Yn 'e Wâlden stie alear in domeny dy rjue neigeande 
wier. Hy neamde him sels harder fen 'e gcmeinte, marhy 
hâlde mear fen de wol as fen de skiep sels, en as er hjar 
de skjirre op 'e hûd krigge, like 't mear nei fiUen as nei 
knippen. Disse domeny hjitte Gripius, en domeny Gripius 
gâlme yn 'e tsjerke noch al foUe fen de wirken fen 'e 
barmhertichheid, bynammen dy 't me dwaen moasten oan 
de tsjerke en de wachters fen Syon. Dêr miende er de 
domenys mei. lenris slútte er syn preek mei disse wirden: 
„As jimme oan de minsken jild liene, jouwe se jimme krap 
fiif goune fen 't hondert; mar al hwet jimme oan lis Ijea- 
venhear jane, dat jout er dûbeld werom.'* 

De preek wier dien, it pongkje waerd troch de dyakens 
lege, en sjuchste wol ! onder in pear hondert duiten laei 
ek in gouden rider forsyld. 

,Dy preek het fortuten dien," rôp de dyaken, dy 't de 
rider earst yn 't each krigge. 

En omdat it noch noait bard wier roan domeny mei feart 
nei hûs ta om pastoarske dit grutte nijs bikend to meitsen. 
It fromme mînske hearde, ta syn forbazing, alheel net freamd 
op. Mei in blier wêzen andere hja : „Den stiet jo dat good 
oanP Kom, dat foldocht my, domeny. Jy habbe sa dierber 
preke, dat ik koe 't net langer útstean. Dy rider fen beppes 
hie sa lang al yn 'e bûgel omtoarke, dat hy moast er nou 
mar oan, tochte my." 

„Ja, mar de deuker!" sei domeny, ,,sa ha'k dat net 
miend, wyfke ! As wy sokke dingen sizze, dat is for de 
gemeinte en net for de pastoarskes. Poi man 1 In grou rider ! 
Dat is ommers sa bryk as in hispel." 

Mar domeny woe heech springe, hy woe leech springe, 
de rider wier wei. En pastoarske hâlde fol, dat de leksums 
fen 'e spreekstoel yn 'e earste pleats wieren for him dy 't 
se joech, en for syn hiisgesin om nei to dwaen. 

,Och, hwet bist dou in sloofke!" sei domeny op 't lêst 
— en helle de skouders op. 

Mar dy preek dêr kaem yet in oar boUekeal fen, dat 
net better wier as 't earste. Domeny hie do ek yn 'e tsjerke 
onder syn tahearders in âld koaterboer, Ealse-om wier syn 
namme, mei syn wiif Botsjemoai. Dit wieren in pear dippere 
sunige Ijuwe, mar dêr 't it sahwet mei by 't wâltsje lâns 
moast; hja hiene hjar brêa en ek net mear. De greatste 
rykdom fen dy âlde minsken wier in kou, dy 't bloarre 
hjitte, en dy 't se mei in tou by de kanten fen de bosken 
en bou-ikkers lâns laetten om it beest oan 'e kost to helpen. 
Do 't de preek út wier en hja nei hûs panderen, sei Ealse- 
omme tsjin syn wiif : ^Heste wol heard, Ijea, hwet domeny 
sein het P Dat wy oan him jouwe, dat jout ús Ijeavenhear 
dûbeld werom. Hwet tocht dy, Ijea, as wy domeny ús 
bloarre joegen?" 

Op dit wird seach Botsjemoai de âld man oan, krekt as 
se sizze woe, dat it him yn 'e holle slein wier. Hjar bloarre 
weijaen, dy 't hjar ienichste treast en gewin wier, dêr 't 
hja mei praette as mei hjar eigen bernP Né, sa sterkwier 
hjar gelove net. 

Mar hjar tsjin-eameljen holp net folle. Eaise-om houdde 
oan as in klis en hy sei op 't lêst : ^Dou- witste ommers, 
Ijea, it beest jout net tofoUe môlke. Porline jier wier 't 
jaer der skien onder wei. In kealforlizzer is 't ek, en dat 

se dj lytse klei ôfstaet het makket hjar om 'e deuker ek 
net better. En hwet ha wy lang mei dy raspige skonken 
ommaatere. It beest is nou oars noch al sjuch ; en domeny 
scil der wakker mei op snjit wêze. En den twa kij wer-om, 
Botsje ! Bêste meltse kîj, púk púk, sa as ús Ijeavenhear se 
joutl'' 

Mei dy twa kij spegele Ealse-om syn wiif sa lang yn 'e 
eagen, dat hja op 't lêst kamp joech en fen de kou ôf 
seach. 

Dêr panderen de âlde Ijue mei hjar bloarre hinne. Ealse- 
om hie it beest by 't hoarntou, wyls 't Botsjemoai, dy de 
. stirt houdde, heal geande, heal tritsen efteroan skoffele. Sa 
kamen se by domeny oanstoaijen, dy 't wakker yn 't skik 
wier en de earme Ijue mei in sekfol segenwinsken en in 
droege hâls nei hûs stjûrde. Krekt sa as it sprekwird seit: 
„öods barmhertichheit en papegjirrichheit dûrje yniwichheit." 

It bislach fen domeny Gripius wier nou helte greater 
wirden ; hwent fen him sels hied er ien mûskefeal kou, en 
dêr nou de bloarre fen Ealse-omme by dat wier twa. Hy 
hjitte dêrom de koster, dy 't syn boerkerij birêdde, om it 
beest oan sines to keppeljen, dat it net weirinne scoe. Yn 
de earste ûre twa krigge bloarre dat alheel net yn 't sin. 
Hwent oan 'e wei hie se 't altiden bjustere skrok hawn, 
en nou kaem se yn it pasterijefintsje, dêr ticht fyn gêrs 
woechs. Dêr friet se dat se stinde. Mar do 't se de bealch fol 
hie gong it hjar as foUe Ijuwe, dy to gast wêst binne en 
bitankje mei 't gat oan 'e stile fen 'e doar to rossen. Bloarre 
waerd onwennich. Hja loek, hja krong, hja skodde en dune, 
dat de oare kou mei moast, se woe of net. En sa foartwra- 
mende fleagen se op *t lêst mei hjar beiden troch de hikke . . , 
nei wâldmans laenear, in peal mei in prikke. 

Do 't se op 'e wei kamen waerd it net better. Bloarre 
wrakseie en skoeMe noch mear en houdde net op foar dat 

se wer foar de âlde krêbbe by Ealse-om stie. Dêr bâlte se 
dat de glêzen der ten dinderen. Ealse-om, dy 't krekt 
sûpen-moalyn siet to iten, moast ris útkypje hwet dêr to 
dwaen wier. Mar as hy de boppedoar iepene lei bloarre de 
kewel op 'e onderdoar, en de âldman, dy 't mei ien de 
hoUe foarút treau, staette de noas tsjin de kâlde kouwesnút 
oan dat it sta sei. Mar do 't er oer 'e doar kipe en noeh 
in kou oan sines keppele seach, do wier 't krekt as er twa 
ingels iit de himel foar him stiene. 

„Wonder! wonder!" gûlde er sa lûd as er koe. »Hjir, 
Botsje, ju, kom hjir! Wonderl Gau ju ! wonder!" 

It âld wyfke dribbele mei saun haesten fen hjarbrijpoat 
nei de doar en frege hwet er wier. 

^Botsje, kom hjir!" sei er. „Ha 'k it dy net seîn P Sjuch, 
twa kij for ien. Sa giet it lis as wy oan lis Ijeavenhear 
jouwe." 

Do 't it âld wyfke mei eigen eagen dy twa keppelde 
bisten seach, die se de hannen, goemoer, gear en biklonk er fen. 

„Nou kinste sjen", sei it minske, „hwa 't ús domeny 
is. Dat is in man! De suvere wierheit sprekt er; it is 
allegearre ús eigen bêst, syn preekjen. Jonges ! jonges ! twa 
kij for ien! Dat is in man!" 

„Ja Ijea," sei Ealse-om, „en den binne der noch fen dy^ 
rabbers dy 't sizze, dat de man alles ta syn eigen profyt 
docht." 

Noait hiene de twa âlde stakkers sa wyt lake as disse 
joun. Mar heel komselden is 't hjir folmakke ; by hjar ek 
net. Hja hiene nou twa kij en koene mar ien hokje. Jild 
om in nije stâl by to bouwen hiene se ek net. Dat wier 
al slim. Tn 't ein like 't hjar mar bêst ta om de oare 
moarns nei Drachtstermerke to reisgjen en de bisten to 
forkeapjen. De kij wieren do wakkere prizich, en kâld jild 
wîer nochlik gûd, dêr koene se altyd for keapje hwet se 

woene. Dat diene se en kamen mei in fikse knoarre kea- 
belde gounen 1) en in luftich sin fen Drachten werom. 

Mar domeny Gripius snei him dêr danich mei syn eigen 
knyft. 



1) Guldens met gekartelden rand, vroegor voorkomende 

J. H. H. 

In liep Aldrôt 



To Ljouwert wenne alear in âldfaem fen sauntich jier 
(Petsjemoai neamden se hjar), dy 't moai stiif yn 'e rêch 
wier. Hja hie mar ien erfgenamme en dat wier hjar broers- 
Boan, dy 't offisier op in trijedekker wier, Hy wier al ier 
ten oarlôch gien en swabbe meast op sé om. Om de twa of 
trije jier koe er pas ienris by moaike thús komme. Onge- 
lokkich foel it âld minske, dat in goe sloof wier, yn 'e 
hannen fen in tutsjemoai, dy 't Maeike Plom hjitte en hjar 
it hûs fol tôge fen alderhanne snaren fen frouljue. Dit 
heapske pongele hjar swietsjes út, nou mei bisytsjen, den 
mei lotsjen en jildlienen. Der wieren al frijhwet fearren 
fen hjar flein, do 't de farrens-man noch gelokkich opdaeg- 
jen kaem om er in boerdtsje foar to skutten. 

Dat stiek Edzer Polperda (hwent sa hjitte de sé-offisier) 
danich yn 't krop. Hy seach klear dat se moaike alheel 
weitôge hiene, as er net yntiids thiis komd wier, en den 
hie hy de houn yn 'e poat foun. Polperda laei dêrom op 
*e loer om Maeike Plom in pots to bakken dy 't hjar 
heugje scoe. 

Earst fomaem er ris nei hjar kom-ôf en hearde gau, dat 
se as in foech jongfaem mei in skipper foart roan wier nei 
Amsterdam ta, sonder dat immen wiste hwêr 't se stouwn 
of fleîn wier. Einlik wier se wer opboerljen komd. Hja 
wenne nou yn 't Rutersketier to Ljouwert en dêr hie se 
in stik of fjouwer jonge frouljue yn 'e hûs nomd om mei 
for de Ijuwe to naeijen. Hwent hja koe baes-aftich mei de 

4 

nidle omgean. It wirk fleaeh hjar by de rûs it hûs yn; 
mar it woe dochs nin smoar sette. Hja wier fiers to rynsk 
en as se in skelling fortsjinne hie woe se graech in trije- 
goune útjaen. Yn 'e hûs seach it er ek oerhearrich út, 
hwent dat lyts lapke yn 'e mûle koste sa'n bulte, dat se 
oan dweilen en luiwagens net folle spansearje koe. Hjar 
âlders wieren stoarn sont se foart wêst wier en fen hjar 
oar folk koe nimmen oer wêze as in broer fen hjar mem 
mei namme Rouke Lefferts, in húsman yn *e súdhoeke, dy 
't neijerhân mei wiif en bern nei in oar oarde forfearn 
wier; hwêr hinne wist nimmen net. Do't Polperda dit mei 
foUe omsnuven wys wirden wier, stelde er prikken yn 't 
wirk — en dat die er al heel nuver. 

Op in moaije hjerstdeî, do 't er in greate kouwemerke 
to Ljouwert wier, gong er nei de klean fen syn oarreheit, — 
dy 't Petsjemoai noch biwarre hie. Hy teach in wide broek 
oan mei in gulp en in koart sarjes rokje mei twahondert 
knopen. Hy sette in hoed op mei in douweflappe, die in 
jildriem om 'e mul en naem in lange stôk yn 'e hân, dy 
't boppe mei lear en taetsen 1) bislein wier. Mei dizze plunjes 
as in âldboer optakele gong er nei de hoeke fen 'e barge- 
steech en koft in fean dimterkoeke mei twa brette bokkens 
fen in tafeltsje. Do gong er de kouwemerk in slach twa 
om, dat syn skoen alheel-end-al kouwedong wieren. En sa 
taboeid stiek er de holle dûkelhâlzich foarút en trape mei 
in lome môlkstap nei 't Skavenek ta, krekt of't er yn 't 
ien-ûre-trekskip moast. Mar do 't er foar 't hûs fen Maeike 
Plom kaem wier 't krekt as er wirch waerd. Hy gong op 
'e rollaech fen hjar stoepe sitten, mei de rêch nei de finsters 
ta, en dêr bigoun er syn koeke en bokkens oan to sprekken. 
îTei de tiid fen 't jier wier 't moai Ig waer, en jiffrou 



1) Koperen nageltjes met breede bolronde koppen. 

Plom siet foar 't opskoune skúframt mei hjar fammen to 
naegen. Mar hy die as er neat mirk. Do 't de biis in bytsje 
oan 't smûzen wêst hie bigoan er yn him sels to praten. 

„Fê, manl" sei er en striek him om 'ehoUe. „Fê, man! 
Hwet binne dat dagen ! hwet binne dat dagen ! De kouwe- 
stirten hingjo my in jelne ta de hâls út, Sa bliid as in ingel, 
dat ik fen 'e merke bin en 't jild yn 'e riem sit. Hofolle 
scoe 'k nou al by eltsjoar habbeP Wacht risl Por de fette 
bonte fyftich inkelgoune ... De slachter het my it hert 
út it liif tinge ; mar Rouke-om wier ek taei . . . Fyftich 
inkelgoune, dat is sauntich. For de fear kou tritich goune . . 
Dat wier in bytsje, mar it wier ek in pyst . . . Tritich, 
tritich en sauntich, dat is op 'e kop hondert goune. Dêr 
moat ôf it merkejild en de sûpkes . . . Hearel hwet ha 
wy dy Roskaem faek út en yn wêst, en den jimmerwei 
jeneverje. Ik leau dat wy wol twa skeljen forsûpt hawwe. 
Mar hwet hoeft dat ek sa op 'e stirt lit P De bytsjes binn' 
nin tel. — Nou noch dy fluezen wol, twa skippoun tsiis 
en trije fjirders bûter. Sauntsjin en tweintich; tweintich, 
tweintich . , . dat is saunentritich. Saunentritich en njug- 
gentich, dat is, as Bartsjes net liicht, hondert sauntsjin. 
Wacht ris ! . . . Né, né ! Dat is hondertsaunentweintich . . 
Fê ! dat ik nin brok kryt ha . . . Mar, dy deaker ! hwet 
het dy bûterkeaper ek for in slok nomdP . . . Dat is in 
naesje fen 'e divel ; dy ploaitse de boer fen 'e hûd hwet 
se kinne. feintsje ! hie 'k dat witen, dat dyn jenever sa 
djûr wier. Ik biloof it dy! as ik wer kom scil ik oare 
spoennen fen 'e romer slaen . . Hondert en saunentwein- 
tich, dat makket ..." 

Mei ien gaspe Folperda de riem los en grabbele braef 
mei syn hannen yn 't jild om. De fammen lústeren as hjar 
Ig wetter yn 'e earen getten waerd en scoene wol útprúste 
ha fen laeitsen. 

^St, st,'* flústere jiffrou Plom, ,nin wird kikje! Mei dy 
boer kinn' wy wille ha." 

Nou, jiffrou Plom wier net foar ien gat to fangen, mar 
de farrens-man wier ek bitoewd; en hjir scoene nou de 
hotte en de file oer eltsjoar to gear. Hy farde al foartmei 
syn tellen en rekkenjen, dat er hast in sekje skeljen by 
elkoar hie. Mar as it tsjin 't ein fen de rekkening roan, 
den rekke er kwânswiis alheel wer yn 'e boel fortize, dat 
er altiten wer fen foaren ôf oan moâste. Dêr hien je den 
wer it âlde ge-eamel op syn fingers, fen tritich ensauntich 
en hondert en sa foart hinne, Op it lêst, do *t er oan syn 
rekkening gjin kop of stirt mear fine koe, joech er de moed 
glêd forlern. 

„Jonges! jonges!" sei er mei in swiere sike, „hie'knou 
de dochter fen myn sister Wypk noch ! Dy Maeike, dat 
wier in snoad fanke. Hwet koe se rekkenje! Dêr siet in 
holle op. Hwet wier dat in oanhâld for my wêst, nou 't 
myn wiif en berntsjes wei binne. Hja hie myn hiishâldster 
wirden; ik hie hjar op it ein oan inflink jongkearel holpen 
en yn 'e spullen set. En dêr giet dat gekke frommishinne 
en forslingert hjar. Pg man! îTou sit ik hjir yn 'e wide 
wrâld poer allinne." 

Do 't er dat sei kaem it moed him alheel fol en mei 
in britsen stimme kriet er it earmhertich yn him sels út: 
„Maeike, Maeike! och hie ik hift Maeike noch!" 

Jiffrou Plom, dy 't skoan wiste fen opheljen as se byt 
hie, naem nou hjar trekken waer, Hja kaem op 'e stoepe 
en tikke Folperda op 't skouder. ^Húsman," sei se, „mei 
jins wolnimmen ; jy binne in omke fen mines net wanlyk. 
Hwêr binn' jy dochs fendinneP" 

„Ikke, minskeP" sei er en draeide de hoUe forheardnei 
it finster ta. „Ik bin fen Hilaerd." 

„Ho hjitte jy den P" hja wer. 

. „Wel, jy binne in nuver minske," andere Falperda, ^sa 
freget min de boer de de kinst ôf. Jy moatte ek alles witte. 
Mar hwa binne jyP (En mei ien seach er hjar stiif yn 'e 
eagen). It is krekt oft je in sister fen my út de mûle stapt 
binne." 

„Ik hjit Maeike Plom," sei se. 

„Maeike PlomP" frege er forheard en stie gysten oerein. 
„îfou kin 'k it sa net oan! Den biste myn nicht ommers, 
Ijea ! Ik bin Rouke Lefferts, ik bin dyn omke." 

Sa as jiffrou Plom dit wird hearde foel dy falske njirre 
as in sek yn eltsjoar. Hja gûlde, sabeare, mei in fyn lûd, 
loek it wyt foar 'e eagen en sykke stietterich krekt as se 
de limoer hie. Hja bikaem njunkelytsen wer en bigoun 
bargetriennen as balstiënnen to skriemen. 

„Dêr het ús Ijeavenhear den einling ris jown", sei se, 
„dêr *t ik him wol tûzenris om bean ha.'* 

En mei ien foel se omke om 'e hâls en tute him op 'e 
mûle, op 'e noas, op 'e eagen, hwêr 't se mar manljuesflêsk 
rûkte, sa dat Folperda, ho mânsk er oars ek wier, hast 
mei de boel oanhelle waerd. 

„Wel Ijeavel" sei er, „bist dou it wrychtich denP" 

„Ja omke," sei se, „ik bin it* 

„Och ja, Ijeave !" sei er, „nou sjên ik it ommers sa 
klear as de dei. Dêr heste ommers dat selde deaplakje op 
it krop noch, en ommersek dy maell) oanitkin. Fij! hwet 
hab îk in fortriet fen dy hawn. Hwêrom roanste dochs wei P 
Mar kom, nin âlde kij út 'e sleat helje. Bliid ta, datste er 
wer biste." 

De fammen, dy 't earst ta 't finster út leinen, flitteren 
nou ek al op 'e stoepe om en fregen as dy man fen jiffrous 
kinde wier. 



1) Zwart plekje, waaruit haartjes wassen. 

„Fen myn kindeP" sei se. ^Pen myn sibste bloed! Us 
eigen omke Rouke/ 

^Heare seü'* anderen de fammen. ^Hwetjy sizze! Omke 
Rouke, dêr 't jy sa faek oer praten haP Nou, dêr meî'jy 
wrychtich wol grutsk op wêze. Hwent as in nift as jy in 
eare onder 'e migen is, hy is ek al sa'n kant kearel for 
syn jierren, nin gnapper yn 'e saun prowinsjes." 

Do kamen al dy frouljue en túten him ek dat itklapte. 

„Mar omke!" sei jiffrou Plom, „hwêrom bljuwejy dochs 
op 'e stoepeP Kom yn, man! jy scille 't habbe as in prins." 

Mei ien namen twa fen de fammen omke elk al by in 
hân beet en setten him de oare onder 'e earm, krekt as 't in 
bern wier. Polperda liet him liede as in laem en seach sa 
from en gol, dat me yen to boarsten laeitse scoe. De twa 
oare fammen blaeiden him wiles efternei en sa kaem de 
smite yn 'e keamer fen jiffrou Plom oanstoaijen. 

Jiffrou Plom tochte dat hjir in ryk erfpoasje oanhinge; 
hja moast omke dêrom mar ris heel seaft sette, tochthjar. 
Hja lústere de faem yn 't ear om mei in pear nije jassen 
nei Jan Snotleppel 1) to gean en dêr in pear dekaten jild 
op te heljen. De faem as in blits hinne en werom nei de 
Hearestrjitte en brocht gau in goed hânfol jild en in flesfol 
anisette thiis. Do anstons wer út om bôUe, prommen, spalling- 
spék, in war einefûgels en hwet yn in boeremage fierder 
bêst flge woe. Sa gau as se mei dy spuUen thús wier, de 
fammen allegearre oan 't wirk. De iene rûpele en de oare 
grimde in fûgel; de trêdde skylde parren en de fjirde 
pûste it fjûr oan. Tn in jier wier der sa'n trelit net yn 
jiffrou Ploms koken wêst as by dizze yntochte fen Rouke- 
omme. 



1) De âlde Ljouwerters neamden de lommert sa, om 't it jild op 'e pânnen 
de Ijuwe yn in izeren leppel tastitsen waerd. 

Onderwiles siet jiffrou mei omke to pizeljen en anyske 
to pimpeljen, dêr 't se wakkere slg nei wier. En om ris 
faker to prieuwen staette hja omke al gedurigen oan dat 
er ris ombringe moast. Mar omke, dy 't goe smarre, mar 
ek by syn stikken bliuwe woe, hie den altyd it leksum 
klear : „ Ja, ja, Ijea ; der forsûpe mear yn 't bierglês as yn 
'e sé." 

„Jonge ja!" sei jifFrou Plom op 't lêst, „dêr ha'komke 
noch alheel net nei frege: ho giet it moaike dochsP" 

^Och!" suchte er do, „moaike is dea, Ijea. Us bemtsjes 
ek. Ik hab se allegearre forlibbe. Ik bin nou allinne yn 'e 
wrâld en hab nimmen oerhâlden as dy. Dou bist nou myn 
ienichste treast, myn dokke!" En mei ien aeike erhjarom 
't kin. 

„Heare, omke !" sei se, „dêr skrilje 'k fen. Allegearre 
to hôf brochtP Hie 'k net tocht, dat it op dea litdraeije 
scoeP Hwet hab ik fennacht fen brulloftsjen droomd." 

Mei ien rôUen hjar wer triennen as grau-earten by de 
wangen del. Hwent dy koe se taepje as inbrouwer it bier, 
sa faek as se woe. 

Mar mei ien wipte er ien fen 'e fammen yn 'e keamer, 
dy sei: „Kom, koml dea is dea. Dy 't stoam binne litte 
wy op it tsjerkhôf lizze en iaeitse mei de libbene. To jiffrou! 
it iten is nôch. Drink earst ris, den ha jimme oan tafel 
triennen om to Bkriemen." 

Hja gongen oan tafel. Dêr siet omkoal yn al syn hear- 
likheid. In gastmiel foar him en fjouwer tsjeppe frouljue 
oan syn griene side, dy't him hast net fen 'e hûd bliuwe 
koenen. Hwent dy klitsen wieren alheel fen 't keatting en 
wisten fen oerdwealskens net hwet se dwaen scoene. Omke 
sei, dat er noch noait sa swiet traktearre wier. It moeide 
him mar dat nift sa'n droevigen kosten om him die, enhy 

helle de pong út de foarbroekl) en w.oelle it tou mei de 
kaei los om hjar in dofke yn 'e hân to trieuwen. 

„N"ou omke," sei jifiFrou Plom, „as jy my net lilk ha 
woUe, hâld jo den stil fen biteljen. Of mien' jy dat it hjir 
om jins jild to dwaen is P Pij ! for myn eigen omke scoe 
'k sa 'n bekfol iten net oer ha!" 

„Nou, Ijea!" sei Polperda, „omke woe it dwaenombêst. 
Set de pols foarâl en biljieven net to fier; dou mast him 
útljeppe kinne. Dy 't de tsjin to great nimt tommelt yn 'e 
sleat. Ho giet it mei de breawinningP" 

„Ja, ho giet it?" sei jiffrou Plom. „Wy binne nou just 
net jildich2), hwent wyt je, it giet tsjin 't lêst fen 't jier. 
En hjir to Ljouwertl ... Pij! ik mei er net om tinke, 
omke . . . Tofoare wier 't in eare lyk to wêzen en tsjin- 
wirdich is min nin man fen fetsoen langer, as er gjin 
rekkeningen rinne dy trije jier âld binne." 

„0!" sei ien fen 'e fammen, „om skilden wirdtnimmen 
hinge." 

Mei sokke praetsjes kamen se oan 't eîn fen 'e mieltyd 
en Polperda bigoun ris om to tînken ho 't er mei skik 
wer út it gat komme scoe, dêr 't er hjir yn krûpt wier. 
Ut de praetsjes onder iten hied er murken, dat ien fen de 
fammen hwet to rêdden hie mei hjar naeiwirk yn it éfter- 
keammerke, en him tochte as er dêr în heal-ûre allînne by 
wîer, dat er den de boel wol klearje scoe. Hy sei dêrom 
oan nîft, dat er in lange swiere dei hawn hie, dat er sa 
wurch wier as în maeits en dat er graech in lyts knipperke 
yn hjar efterkeammerke ha woe, foar 't er op reis gong. 

Anstons spraetten se in pear stoelkêssens op 'e matte en 
omke dîe de riem 6f, naem it jild er sunich út en gong 



1) Broekzak. 

2) Ruiin bij kas. 

lizzen oer 'e flîer sa lang as er woechsen wier. It dûrre 
net lang as hij slepte en raspte 1) kwânswiis dat it keam- 
merke er fen dreundê. De jongfaem kaem wiles yn 't keam- 
merke en pielde swietsjes mei hjar naeijen oan. Nei in 
heal-ûre stoe er wer op en gong anstons nei foaren ta, 
dêr 't jifFrou Plom wier. 

„Dat stiet er bryk by, nift !" wier syn earste wird. 

„Hwet is 't den, omkeP'' sei hja. 

,,It is bryk l^. hy wer. „Fordomde bryk, siz ik dy. Ik 
doar it hast net sizze." 

„Heare, hwet is 't den, omkeP" sy wer. 

„Dy faem," sei Polperda in hy trille er fen, „dy faem 
dêr yn 't efterkeammerke het my al myn jild út de riem 
stellen, wyls't ik laei to sliepen. Dêr is er!" — En mei 
ien smiet er hjar de lege jildriem foar de foetten del. 

Hwet eagen hjir by opskoerd waerdeu kinne jimme licht 
bitinke. As in poerrazene divelinne fleach jiffrou Plom neî 
't efterkeammerke ta en dêr wier hjar earste wird : „Dief ! 
it jild werom!" 

De jongfaem skrikte en frege forKeard: „Hwet jild." 

„Pen ús omke, flarde !" sei jiffrou Plom. „Né, dou witst 
it net, héP Mar ik scil 't oanbringe dêr 't itheart; ik scil 
dy yn în gat sette, dêr 't sînne noch moanne dy biskîne 
kin. Hwet mei de man wol tinkeP Dat er by pompîerbla- 
zers2) is?" 

„En hwet îs Maeîke Plom oars as în pompîerblazerP" 
frege de jongfaem en sette de hannen yn 'e side. „Prate 
jy fen stellen? Pen dîefp It is în dîef dy 't seit ! Pordomd! 
dêr 't jy de mûle hâlde moatto kin ik myn earen skodsje 
dat se klappe. Ik hab Petsjemoai noaît op 'e bûse libbe." 



1) Snorkte. 

2) Lichtekooien. 

Op dit wird bigoan jiffrou Plom to skombekjen en to 
tiergjen, dat de oare naeifammen dër ek op ta fleagen ën 
fregen hwet dêr to dwaen wier. Nou wieren al dy jonge 
frouljue of t se onder 'e hoantsen 1) ûtbret wieren, en de 
wirkfaem wier al sa'n bekstik. Dêrom, do 't de iene de 
pertij opnaem fen jiffrou Plom en de oare fen hjar naeifae^, 
tsjitten en skolden se troch inoar, dat de iene de oare net 
forstean koe. En it dûrre koart of se kamen fen wirdenta 
bruijen. Yn in omsjen fleagen de mûtsen en earizers troch 
de keamer ; de hierren stauwen wech ende wear krekt as 
iev in pertij katten oan 't plokhierjen wieren. De pannen 
skaeiden se fen 'e tafel, dat se yn 'e stikken en stâllen 
omtrapen. En by dit alles kraeiden en moarten dy seis 
froaljue troch elkoar dat bûrren en oerbûrren it hearre koene. 

Onder it geraes fen dit helske muzyk glûpte omke stilkes 
de doar út en hy kaem noait wer. 



1) Kemphanen* 

J. M. M. 

In deade Gasthúsproast. 



Yn 'e gasthússteech to Frjentsjer wenne alear in jong- 
kearel, dy 't Keimpe hjitte. Hy wier net troud, mar hie 
in sister ta hiishâldster, dy 't in set jonger wîer as hy, in 
flink jongfaem mei namme Saepke. Hy wier keapman en 
die, for dy tiden, in grutte negoasje yn stopjern, side en 
sok spil, bynammen op Grins en Imbden, dêr 't er alle 
jierren mei syn keappenskip hinne ried. lenris op 'e thúsreis 
út dy oarden mette him by de Burgerheide in trop 
dieven, dy 't him alheel útstrûpten en noch bont en blau 
ta sloegen. Hja omtstielen him wol trijetûzen goune oan 
kâld jild en al syn gûdtsje. 

Dêr kaem Keimpe wer yn Prjentsjer sa earm as in sweal. 
Mei in lyts pakje onder 'e earm stapte er by syn sister 
yn 'e keamer, liet hjar de bûden sjên dy 't se him slein hiene 
en forhelle hjar syn hele ongelok. Do 't er dien hie bigoun 
de jongfaem bitter to kriten. Mar it meilijen mei syn on- 
gelok makke de Ijeafde for hjar broer noch grutter en 
hja naem fêst foar hjar om him, dy 't hjar út de romte 
onderhâlden hie, yn 'e krapte net to forlitten. It slimste 
wier om de hânnel sahwet oan 'e gong to hâlden. Jild to 
lienen, dêr siet hjar beide it fryske hert to heechta. Djip- 
per as immen fielden hja de wierheit fen it sprekwird: 
„Dy 't witte wol hofolle in goune jildt moat ien liene." 
Saepke forkoft dêrom Ijeaver hjar gouden kroantsjes en 
fingerringen, hjar bras en kralen, hjar potstikken en sulveren 

koppen, ta de sulveren riem fen hjar beppe ta, om Keimpe 
wer in bytsje jild om 'e hannen to jaen. Mar nou neaken 
yn Frjentsjer om to heukerjen, dêr 't se altyd asindeftich 
boargers-dochter forkeard hie, dat wier in hird gelach. Hja 
wier sa krigel as in bij, en o! it hie der altyd sakreasby 
stien. Hja leinen 't dêrom mei elkoar oer, of 't net better 
wier dat se nei Grins teagen. Dêr koe, sa to sizzen, nimmen 
hjar, en hja koene hjar dêr bihelpe sa 't se woenen, sonder 
hjar foar immen to skamjen. Dat scoe den ek earstdeis oan- 
gean. Mar foarôf barde er hwet, dat ik jimme eigentlyk 
jforhelje woe. It is kluftich en ougryslik tagelyk. 

De gasthússteech, dêr 't hja wennen, hie syn namme fen 
in gasthiis dat er yn stie, mei in lytse tsjerke der nêst. 
Yn it gasthús wennen alderlei âlde en gebreklike Ijuwe, 
dy 't net goed mear for hjar sels wieren. Ek waerd er wol 
ris in siik reisger yn opnomd, dy to Frjentsjer stykjen bleau. 
Dizze minsken, mei al de frouljue en oppassers dy 't dêr 
de boel gnap hâlden, makken mei eikoar in hele beijert út, 
dy tûzenen yn 't jier koste. Mar der wieren ek rjue boere- 
pleatsen en grounpachten onder, dêr 't in foarnaem hear, 
Lubbert Skrok, it ynkommen fen bistjûrde. Dy man wenne 
dêr ek yn 't gasthús en hie in stik of trge fen de moaiste 
keamers for him sels. Hja neamden him de proast fen 't 
gasthús. Hy libbe as in banjer — en de gasthús-ljuwe 
litten ek nin honger — mar syn fingers-einen wierendochs 
fiers to lang om him seis net earst to biskaeijen. Alle 
boeren brochten him jierliks in kynsen twa bûter; ek wol 
aeijen, tsiis, Ijirre, bjist en al hwet de tiid sa sei. Dat hjitte 
út frjeunskip, mar 't wier eigentlyk om 't se oars ophyst of 
fen 'e pleats jagge waerden. Mar dy hear proast hie noch 
mear Ijeafhabberij as yn it jild fen 't gasthús. Hy hie 
ek sin oan oaremans frouljue en bynammen oan jonge 
prûze fammen sa lyk as Saepke ien wier. De âld kearel 

wier sa hjit as in holder. Hja wenne twa huzen fen it 
gasthús ôf, en hy somme dêrom net om hjar nou en den 
hwet swiete parren of dûkemartens út it gasthúshôf te 
stjûren. 

Dat barde meast as Keimpe lit wier, en den kaem de 
proast sels ek wol ris om in jounpraetsje to hâlden — dat 
him net foUe mislearre, hwent hja wier wakkere hüsk. 
Tsjinwirdich kaem er noch faker, kwânswiis om hjar yn 
hjar ongelok to treasten. En dêr 't er hjar goed, tocht er, 
yn 't forstân hie, dat it allegearre suvere frjeunskip mei 
him wier, sa wier 't nou de gouden ûre, nei syn gedach- 
ten, om in tige raem to dwaen. Krapte fen jild, miende er, 
scoe by it frommis wol swierder weage as hjar earlikens. 

Dêr 't de divel sels net komme doar stjûrt er in aldwiif 
hînne. Hear Lubbert stjûrde om de skoat fen middei hinne 
în âlde fekke fen în gasthúswiif nei Saepke ta. Dy sei hjar 
dat de proast hwet útfoun hie om hjar út de jildpîne to 
helpen, mar dat er it for gjîn minske en ek for hjar 
broer net witte woe. Hja moast dêrom de nachts toalve 
ûre mar yn 'e tún komme. Den scoe hy oer 't stek komme 
en alles mei hjar forprate. 

Jimme moatte witte, dat Keimpe-en-hjars tún en dy fen 
't gasthús oan olkoar skeaten. 

Saepke rûkte gau hwêr 't dy barmhertichheit hinne woe. 
Hja naem it lykwol in healûre op hjar birîe en seî tsjîn 
't âldwiif, dat se den wer komme moast om biskie to heijen. 
Mar sa gau as 't âidwiif foart wîer sei Saepk oan hjar broer 
hwet er geande wier, dy 't op 't hearren fen dît stik yn- 
grimmitich waerd. Dieven hîene hîm earm makke; in rike 
man woe hîm ek noch ta skande meîtse. — „As în goed 
Prîes," en hy stiek de fûst foarút wyls 't er dit sei, — „as 
in goed Prîes feî ik in earm man de skoen ôf ; mar wé 
de grutten! Ik trape se Ijeaver saun foet yn 'e ierde foar 

't ik er in swart opsicht fen fordroech. Ik scil dy rike 
stjonkert omgean, dat biloof ik him!" Mei-ien hjitte er 
Saepk om proast Lubbert sizze to litten dat se komme scoe ; 
hy scoe wol oppasse dat er hjar gjin kwea oerkaem, 

It klokje fen de gasthúskapelle sloech toalve ûre, do 't 
Keimpe sei : „It is hyngstemiddei, Saep! neide proast ta!" 

Saep gong nei efterep yn 'e tún, dêr 't omkoal al klear 
stie om mei in Ijedder oer 't stek to kladderjen. Hy kleau 
oer. It wier ierdetsjuster en alleman to Frjentsjer yn 'e 
rêst. Proast Lubbert, dy 't miende dat er fen nimmen aen 
hie, 1) treau syn Ijeafste tweîntich gouden fûgels yn 'e hân 
en hy aeide en flaeide onderwiles dat it sa hwet die. Mar 
mei in wip wier Keimpe der ek by en joech de âld punt- 
houn in trewinkel, dat er mei syn grouwe hûd yn 'e bei- 
beammen truzele; — en dêr in skop twa boppe op, dy 't 
er net om liichden. Hwent it wier în drege kearel, dy 
Keimpe, Lubbert sei kik noch mik en bleau lizzen as în stien. 

„Dat komt to bot oan," skrilde Saepk. 

„Dat koe wol wêze," sei Keimpe; „yn 't tsjuster is 't 
knoffelwirk. Wacht, ik scil de lantearne helje." 

Hy kaem mei de lantearne om it spul to biljochtsjen. 
En sjuchste wol: Lubbert diene de kiezzen net mear sear. 
De skop wier yn de slipe fen 't haed 2) komd. Hy wier 
dea; kroandea, kîn 'k je sizze. — Dêr wier goede rie djûre 
waer. Dat scoe er net bêst mei hjar by stean as it gerjucht 
de oare moame it lyk yn hjar tún foun. Dit joech hjar 
sa'n onjouliken eangstme, dat, wieren de poartedoarren fen 
Prjentsjer do al útheakke wêst, hja wieren der út flein sa 
fier as se lân fine koene. Mar de need, de hege need learde 
hjar bidden. Keimpe liet it lyk oer it stek fen 't gasthús- 



1; Van niemand kwaad te vermoeden had. 
2) Yn 'e sliep fen *e holle. 

hôf tommelje; tôge it forfolgens yn de gelderij fen 'tgast- 
hÛ8, dy 't er mei de kaei, dy 't yn Lubberts bûse stike, 
iepen die. Hjir sette er de proast tsjin 'e gongsdoar op, 
safier as in slop lyk oerein sitte kin. — Hjir meimienden 
Eeimpe en Saepke dat it ding alheel yn 'e kinken wier en 
sloepen stiltsjes nei bêd ta» 

Ongelokkich hie de faer fen 't gasthûs, dy ticht oan de 
gelderîj slepte, dêr geruchte fomomd. Hy strûpte flink hwet 
klean oan en do nei de gongsdoar ta, dêr 't deade Lubbert 
fen bûten tsjinoan line. Mei feart fierde er de doar iepen 
— en plof ! dêr laei Lubbert — en de faer hâls oer kop 
oer him hinne. De faer fleach wer op en helle Ijocht. Mar 
ho forheard seach de man, dat de proast dêr foar him laei, 
sa dea as in stien. Do anstons tûzen gedachten, ho 't dat 
komd wier. Hy hie dy doar mei sa'n evels gewelt op staet : 
wit as Lubbert, dy 't wol ris mei de dongwein op 'e rin 
wier, dêr net krekt foar stien hie om wer to bêd to gean. 
Sa'n swiere doar mei izeren rongen liichde er net om ! 
Mar hwet noch slimmer wier: dy selde moarne hied er 't 
noch mei de proast oan ien ein hawn, en dy hie him út- 
makke dat er gjin turf heech wier. AUe âlde wivenhienen 
dêr de earen fen opstitsen. Scoene se net sizze, dat hy de 
proast formoarde hie? 

De faer seach it lyk noch ris oan, mar op 't lêst skodde 
er de hoUe en sei yn him sels : „Dou leist dêr al mei dyn 
bilitsene mûle, feintsje ; mar hjir kinste net bliuwe. Der út 
maste en der út sciste." 

Mar hwêr scoed er yn 't hôlst fen 'e nacht mei sa'n lyk 
hinne? Der kaem him hwet yn 't sin. De hiele bûrren 
wiste, dat de proast in bulte smuchte op Saepke hie. De 
gasthúswyfkes hiene al rabbe, dat it breed wirk mei hjar 
beiden wier en dat hjar broer de proast wikt hieomneait 
wer yn syn doar to kommen. 

„De deale!'' tocht de faer yn him sels, „ik scil myn 
baes op Saepk en hjarre stoepe bringe, den scille se sizze, 
dat Keimpe him moffele het/ 

Mei in rep tôge er it lyk nei foaren op 'e strjitte en lei 
it foar Saepk en hjarre del. Do died er-mei de fûst in 
hirde bons op ^e doar en kroep gau wer yn 'e fearren. 

^Heare! hwet is datP'* rôp Saep en fleach kel oerein, 
^scoene wy forklapt wêzeP Keimpe ! gau er ôf! sjênris!" 

Keimpe laei yn 'e oare keamer, mar dy wier al sa wach 
en skrutel as hja. Hwent it wier dêr binnen mei hjar 
beiden net suver, Keimpe sprong fen 't bêd ôf en hja him 
op hoasfoetlingen efternei nei foaren ta. Mar do 't se^dêr 
it lyk wer foar hjar doar founen tochten se net oars as 
dat de divel Lubbert werom brocht hie om hjar beide oan 
'e galge to helpen. Dit woe Saepk de kweade lykwol bilette. 
Hja joech dêrom in briefke oan hjar broer, dêr 't it earste 
fêrs út it ewangeelje fen Johannes yn skreaun stie mei 
saun krusen der onder. Mei dat briefke yn 'e mouwe krigge 
Keimpe wer in riem onder 't hert en naem de proast for 
de twade kear op 't skouder om him hjir*of dêr del to 
lizzen. Sa hied er lyk moai tsien huzen fier tôge, do 't er 
in skimke fen de gasthúsboer syn dongbult yn 't each krige. 

„Dêr is dyn grêf, frjeun !" sei Keimpe yn him sels en 
liët de proast sljurkje. 

De gripe stie gelokkich noch by de rûchskeme en Keirape 
aûstons oan 't doUen. Mar hy hie noch nin djippe dobbe 
makke of hy staette op in greate sek mei gûd. Hy fielde 
ris ; mar it wier gjin sied of jild of sok spil, it like earder 
flêsk to wêzen. Hy sette him to skrep om de boel der út 
to lûken en skoerde sa fûlbandich, dat er de sek op 'e 
dong krigge. Nou fielde er klear dat er kop en poaten 
oan sieten. 

„Hwet divel nouP!" sei Keimpe yn him sels, ^scoene 

se noch in proast dea bruid habbe P" Mei ien makke er 
de sek op en seach ta syn greate forbazing dat er in fet 
slachte baerch yn siet. ^Kom," sei Keimpe, „dat is gûl om 
goarre! — Wy scille ris meijimme omroalje, feinten!" — 
Hy naem de baerch lit de sek en liet Lubbert der yn 
glide. 8a smiet er him yn 't gat, die er hwet dong op en 
gong mei de baerch opstriken nei Saepke ta. 

Mar nou scille jimme freegje ho 't dy baerch dêr yn'e 
rûchskeme kaem P Wel, de gasthúsboer hie dy deis krekt syn 
sûch slachte en yn 'e skûrre ophinge. Yn 'e jountiid hiene 
twa dieven him dêr wei taekt; mar om*t er dy do noch 
tofoUe skiere iel roan om him yn 'e stêd op to sjouwen, 
hiene se him sa lang yn 'e dongbult bistoppe. Djip yn 'e 
nacht, as al it folk oan 'e kant wier, scoene se him dêr 
wer út helje. Onderwiles wieren se nei in hüske fen hâldoan 
gien, onder by 't bolwirk, dêr 't se braef fen de Haerlem- 
mer tape dronken op de gesontheit f6n de gasthúsboer, 

Dat wier al in rare kasje 1). Dêr hien' je in oansit fen 
alderhanne skoarremoarje. In bakker dy troch de oun flein 
wier; in pear dweilen2) fen hearefeinten dy 't de gleaune 
stripen fen hjar slaverng op 'e hoed droegen en dêr noch 
grutsk op wieren. Ek twa opsichters, dy 't hjar eigen jild 
forslampampe hiene en nou op dat fen stêd en lân passe 
moasten. Fierder in boargersoan, dy 't er kaem om it sûr- 
fotsjinne stûrke fen syn faer to fordobbeljen. Den noch de 
twa bargedieven en in snaek dy tsien jier yn 't tichthús 
wêst hie. As se dy man fregene hwêrom 't er sa lang 
sitten hie, den andere er altyd : „0m it gelove." En as se 
him den fregene hwet gelove er hie, den sei er : „Ik leaude 
dat in oarmans mines wier, en dêr wieren dy dealse hearen 
fen 't gerjucht sa prot oer, dat se my gisele enbrânmerke 



1) Huis waar verdacht volk bijeenkomt, gemeene kroeg. 

2) Sletten. 

habbe en der noch tsien jier lang dweilen, op 'e keap ta, 
by wéve lieten/ 

Al dizze snaken sûpten dêr yn dy gribus as mûzen. Aloan 
en oan hearde min dêr it wird : ^Kom, litte wy it bem in 
bekje jaen ! It is better it jild äs de man fordrinzen." En 
den gongen de romers en glêzen wer, klinkklank glorya, 
lustich yn 't roun. Dit dûrre sa lang, dat yn 't ein it 
jild op wier en H kredyt er by. En do gyng it hjar as 
alle seupelers, de iene nei de oare bigoun to kleijen dai 
er lardich waerd. Hja hiene al hwet droege stuten ynskobbe, 
en it wier nou oan in krouske greauwen en in nuske hirde 
Ijirre ta komd, dy 't de kastlein to bêste jown hie. Mar 
do 't dat ek op wier stie er ien fen de bargedieven op en 
sei : ,,Kom, mannen, den scil ik jimme ris traktearje op 
spallingspek. Hingje de tsjettel mar oer." — En mei ien 
gong er mei syn kameraet nei de rûchskeme ta om de 
baerch to heljen. 

Do 't se mei dat sekfol gûd yn 'e hûs setten kamen, 
stie it hele selskip forwondere fen sa'n skoan bûk flêsk, 

„Dat is inprefester!" rôpense allegearre. ^lkdoar wedsje 
dat er tachtich poun siden het.'' 

Nou mei alle man to wirk. Hjir wîer ien dy 't hwet mot 
en spoennen by eltsjoar skraebbe ; dêr stoe ien to mêsslyp- 
jen ; in oar helle wetter of fitere 't fjûr oaû. De faem, in 
grou bilfrommis, sa breed as in barte, waerd onderwiles sa 
ngsgjirrich ho 't dy baerch er litseach, dat se 't hast net 
langer útstean koe. Hja woelle den it bântsje fen de sekke- 
hâls sunichkes los, wipte de sek by de onderste tippen op 
'e kop en skodde it beest er út. Plof ! dêr laei deade Lub- 
bert foar hjar foetten op 'e flier. 

De faem die in ougryslike gjalp. De seupelbroers yn ienen 
stom, waerden bleek as in wytling. De kroechhâlder, in 
onbîsnoeide fint, stelde him oan as in hôfhoun, omdat er 

miende dat it op syn lân waeije scoe. Hy woe by alle heî- 
ligen witte hwa 't hjir de moardner wier. 

^MoardeP'' sei ien fen 'e bargedieven. „Né, man . . . 
dat het hjir gjin pleatö. Wolste krekt witte ho 't sitP 
Joukeboer het hjöed slachte ; wy habbe syn baerch kaept 
en .de divel, om ús de nekke to brekken, het him jn de 
proast fen 't gasihds foroare. Mar hâld dou dy mar stil, 
baes! Der scil dy neat fen oerkomme. It beest heart oan 
Joukeboer en Joukeboer scil 't ek wer ha. It scoe my 
grize as de man in fear to koart kaem.'' 

Yn in amerij tôgen se Lubbert nei de skûrre fen de 
gasthúsboer ta en dêr hingen se him op oan it selde bynt 
en it selde tou dêr 't se de baerch 6f snein hiene. 

Dit ien en oar joech safoUe gedriîs út, dat Jouke-omme, 
dy ticht oan 't heafek slepte en noch al wach wier, wek- 
ker waerd en premonsje krigge dat er altemets Ijeafhabbers 
om syn baerch wieren. Sonder him tiid to dwaen om ienris 
hoazzen oan to tsjen, gong er yn 't neakene himd nei de 
skûrre ta om ris to fielen oft de sûch er noch hinge. Hy 
taeste en taeste al en foun wol mînske- mar gjin barge- 
foetten. En hwet it tsjoedste wier: it tou, dat for dit nîje 
slachtbeest to swak like, brîek stikken, sa man! dat deade 
Lubbert boppe op Jouke-omme plofte en hîm onder de 
skâns-loper 1), dy 't er noch oan hîe, alhîel end al biflapte. 
Dêr laei de âldboer ; gûle en moartsje nin brek, krekt as 
de kweade yn 'e hel him onder hie. Syn wiif, syn bem, 
de feînt, de faem, de houn, alles fleach nei de skûrre. 
Bigryp nou ris ho forheard dy minsken seagen, do 't se 
Jouke-omme dêr neaken onder de deade proast fen 't gast- 
hûs founen. Oan dat ding koene se kop noch stirt fine. 
Hja frégen al, mar koene gjin útslútsel krije. 



1) LoDge dikke overjas. 

Mei dit gefal wieren se danich yn omslach en stienen lang 
yn bistân hwet hjir to dwaen. Mar do 't alles omkomd 
wier, tocht hjar: foart wier de baes, De proast moast er 
út, it gong sa 't gong. It gerjucht scoe oars mienedathja 
him deabruid hiene, Hwent jisterjoun hied er dêr noch 
wêst om bûter to bistellen, en de boer hie rjue mei him 
hakketearre oer de jilding. Mar ho krigen se him er litP 
It roan tsjin healwei fiyen en it bigoun al to skimerjen; 
him fier to toagen koe net. De feint fen Joukeboer, in for- 
nimstich jongkearel fen Hjerbeam, wier de ienichste dy 't 
hjir rie wîste en hjar allegearre lit de pikel holp. 

Hja hiene dér in moai trinten hynsder op 'e stâl, dat, 
sa to sizzen, nin slach noch dien hie. lenris hiene se 't 
yn 'e beage . foar de haiwein slein, mar it wier sa wein- 
fljuchtich, 1) dat se 't stake moasten. Om koart to gean : 
it wier in fjûrskiter. Dit helle de feint fen 'e stâl, lei er in 
seal op en dêr hyste er deade Lubbert mei touwen op fêst, 
dat de boel forwege noch forwrikke koe, ho 't it ek fleach 
en slingere. Do boun er him noch de teugels mei in pytske 2) 
yn 'e hannen fêst, dat de proast, hie in er bytsje stiver yn 'e , 
rêch wêst, hast sa kreas siet as in riiter. Sa gau as dat 
spul allegearre klear wier waerden de skûrdoarren iepen 
smiten en mei ien joechde feint ît hynsder in ongenadigo 
slach mei de swipe op 't gat, dat it beest as in reek de 
skûrre út stau, fen 't hiem ôf en de gasthússteech op. Yn 
't selde eagenblik fleach de boer mei wiif en bem, mei 
feint en faem de doar út, en hja gûlden allegearre sa lûd as se 
koene: ,)HaIdl hâldl minsken, hâld! de proast is op 'e rin." 

It wier in bytsje foar fiven, dat de ambachtsljue krekt 
nei 't wirk gyngen. Yn in amerij tiid hien je yn en om 
de gasthússteech in hondert niinsken op 'e proppen om 't 

1) Ook : weinflechtich, wild en onhandeibaar in het gareeL 

2) Rijqe om meé te slaan* 

hynsder to kearen. Mar hwet se mear gûlden en kearden, 
hwet it beest gleaunder en skrutelder waerd. It giuwde er 
op 't lêst sa mâl troch dat elk wol graech romte meitse 
woe. Dat wier in gelop strjitte yn strjitte ût, piip op, piip 
del . • . En krekt as 't spul sprekke 'moast : do 't it hyns- 
der heal Frjentsjer sa trochflein wier kaem it op 't lêst 
yn 'e gasthûssteech wer to lânne. 

De gasthúsmantsjes en wyfkes hiene ek fen 't merakel 
heard ; hja wieren dêrom allegearre al yn 't spier en stiene 
yn of foar de doar om lit to kypjen. îfar sa gau as hjar 
patroan op syn hirddraver de hoeke fen 'e steech omdraeide 
en elts gûlde ^Bomte mannen !'' stau it hele heapske yn 
'e hûs en hja kermen allegearre : „Bergje jimme ! ûs liear 
proast is gek wirden! Minsken, bergje jimme!" 

Fjouwer timmerfeinten lykwol bleauwen mids op 'e 
strjitte stean om it beest ta stean to krgen. Dy klapten 
yn 'e hannen en gûlden sa dierber, dat it hynsder om swong 
en de gasthúsdoar, dy 't wiid en waech iepen stie, yn fleach. 
Dat wier mei koegelsfeart de wide gong lâns, it gasthúshôf 
yn, dwers troch beibeammen en snîjbeantsjes hinne. En do 't 
it dêr in slach twa yn omdraefd hie, scoe er în raem dîen 
wirde om de doar wer út to kommen. Mar ongelokkich 
trof ît hynsder yn syn rin în plak dêr 't în djippe kûle 
for in saed fen 't gasthús dold waerd. En dêr tommele 't 
hâls oer kop yn. It beest kaem op 'e rêch to lânne en dêr 
Lubbert meî de dûbelde hâls onder, dat de touwen, dêr 't 
er mei fêstsîet, fen de fal losboarsten. 

Nou hellen de gasthiisljue geld en wyld op om it ongelok 
fen hjar hear proast to sjen. En hja seînen allegearre, dat 
it de man yn 'e hoUe sleîn wier en dat dy fal him de 
dead dien hie. 

De Kompenijster Profeet. 



Yn it jier fen 1690 learde er în studint to Grîns ta 
dokter, dy 't fen Dokkum fendinne wier. It wier in nuvere 
feint ; fiten útrjuchtsje wîer syn nocht en fen biizjen hinge 
er gear. Do 't de greate fekânsje oankaem scoe erwernei 
heit en mem ta. Mar it wier him dat jier, goeman, to 
Grins gien as de measten fen dat foltsen, hy hie net oer- 
garre. As er syn pong tsjin 'e wyn op smiet scoe er net 
fier fleane en by it eintsjesluten wie er yn nin bûse fen 
festje, bokse of rôk in stûr mear to finen. Sa steande op 
kâlde foetten wie er dôch to edelmoedîch om in oar to 
soebadden om jîld to lien, en hy bigriep om mar op 'e 
bonnefoi ôf nei Dokkum to kugerjen. Mar in kammeraet, 
dy dokter yn 'e rjuchteû wirden wier, en dejonne tofoaren 
in trêp studinten traktearre hie, forlette hîm hwet. Ek wier 
it dy deis to brodzich om hird to rinnen, en hy brocht it oan 
'e joun net fierder as oan Bûrum ta. It wier healwei njug- 
genen ; hy hie de skoen út 'e liken roan en wier aa wurch 
as in maeits. Dêrby bâlte er fen honger, en jild om yn 'e her- 
berge to gean hied er net. Hy gyng dêrom nei in boere- 
hûs dat in eintsje fen 'e wei ôf laei. Hy kloppe oan en 
in himmel wiif die op ; hja frége him hwet er hawwe woe. 

„Hy woe de piip wol ris oanstekke.'* 

Nou, dat koe wol lokke. De studint pypke oan en makke 
in swiet praetsje. Onderwiles kaem de faem yn meî in great 
krintebôUe, dy 't se yn 'e spine lei. In amerîj dêmei kaem 

de feint ek mei in braskoerke, dêr twa flêssen brandewyn út 
kamen, dy 't er yn in kaske onder 't bêd sette — en do sloep 
er wer foart sa hoeden as in *8kjirkert. Daelk kaem de faem 
ek wer, dy 't nou in pûde mei rezinen en in poun klont- 
sjes hie, dy 't de boerinne yn it sûkerdjear 1) útskodde. Yn 
'e hirdsheme stié in hôlpanne mei beu to meuken en oer 
't fjûr hinge in skinke to sieden, dy 't soms mei de hakke 
boppe bobbele en de studint de kiel útbîet. Earst miende 
er dat de ongetiders it margemiel ha scoene en tocht by 
him sels : Kom, dit reitse ik yn 't lid. Mar dêrmei kaem 
er in snaek yn, dy 't him gau ta oare gedachten brochte. 
Dy kearel hie in rounbôllich breedskaed hoedtsje op, dêr't 
twa swarte linten by del hongen. Om 'e hâls droech er neat 
as in smel himd-opsetsel mei mûzetosk, dêr 't in pear sul- 
veren knopen yn sieten. Den hied er in grouwoUen baeitsje 
oan. Syn blauwe onderbroek protte by de knibbels onder 
de bop^ebokse wei en wier yn 'e hoksen fêstboun mei 
blauwe strûpen, dy 't him by de piper-en-sâlten hoazzen 2) 
del biggelen. Dêrby hied er útsneine skoen oan mei in 
pear útplatte sulveren gaspen der op. 

„Ken 'k dy as ken 'k dy netP" frege de studintynhim 
sels. En jawol, man ! hy hie him mear sjoen. It wier in 
Kompenijster, Oebele Pliim, dy 't alear wol ris by syn âlders 
oan 'e doar kaem mei heidenbiezems, riskepitten en sokke 
snypsnaren. Neijerhân wie er bigoun to oefenjen ; ek koe 
er in bytsje wiersizze, nei 't it ding him oanjoech. En 
meast roan er by ienfâldige wyfkes, dy 't him it liif fol 
iten en de bûse fol jild jowgen. 

De boer hîe freeslik it graa op dy Oebele en hie hîm 
al ienris fen 't hiem reage. Mar syn wiif, dy 't oan tsjoe- 



1) Snfkerpot. 

2) Kousen bruin- en witgespikkeld van kleur. 

nen en spoeken leaude, en erinbytsje mankfimele 1), houd- 
de him for in heilich man. Ek koed er de line sa moai 
om 'e reak skeare, dat se, alheel mei him ynnomd, net 
wiste hwet goed se him dwaen scoe. De boer wier nou 
twa dagen nei Holwertermerke ta en it wiif, dat den hjar 
trekken waernaem, hie Oebele de knik jown om anstons 
oer to kommen. 

En dêr siet er nou yn al syn bladeren, de piip yn 'e 
hân en in sûpke brandewyn mei sûker foar him. 

„It is hjoed den bjustere myld, boerinne," sei er heel 
teamich en fliensk. Ik ha siker switten as in oandrager." 

„Dêr hie 'k al gedachten fen,'' sei de boerînne, „en 
dêrom hie 'k it slokje al klear. Kom, drink ris, Oeble; it 
is goed for it swit yn to druijen." 

„Ik winskje jo de segen fen de Heare!" sei Oeble; en 
stiek de hele romer lit. 

„Dy bin 'k wol nedich, Oeble," sei de boerinne. „Ik 
tankje jo. Me kin mei dy myldens nin helm yn 'e bûter 
krije, al is 't noch sa." 

„Pij, sok sizzen, boerinne!" sei Oeble wer. „Jou bûter 
stiet ommers as in peal ; de oare boerinnen mochten wol 
wolle, dat se 't sa koenen as jy. Mar de waermte scil net 
lang dûrje, Ijea! De waerlamkes habbe hjoed sa blettere, 
der scil wol gau noarde wyn komme. — Hwa is dy jong- 
feintP Pen jins folk, tink ikP" 

^Né," sei de boerinne. „Dy man stekt hjir de piip mar 
ris op.'* 

„Ik bin fen Grins," sei do de studint, „en scoeneiDok- 
kum ta; mar ik bin hjir binachte. De boerinne scil my wol 
in lyts herntsje yn 'e hûs ynskewiele." 

Op dit wird bigoun it wiif to sjen as in ûle. Né, dat 



1) Hja wier in bytsje fyn. 

wier fierwei mis; hja koe him net bêdsje. 

^lfou, den yn 't hea," sei de studint. 

„Pij né!" sei se. „De boer is om utens en ik scoe frjemd 
folk yn nimme ! Dêr kin nin byt fen komme. Ik wol dy 
Ijeaver in reispinje jaen." 

Mei ien die se de hân yn 'e bûgel en joechhimin stûr, 
krekt as 't in nachtbidlêr wier. 

De studint, dy 't seach dat syn hearring hjir net brette, gong 
foart en stie al op 'e drompel do 't er him noch ris omdraei- 
de en tsjin 'e boerinne sei : „Mar myn Ijeave minske ! jou my 
den alteas in wébijt, as 't je bljeaft. Ik hade hele dei roan." 

„Dat de kou skyt js dines!'* sei de faem, joech him in 
homp en flapte de doar efter him ta. 

De studint wier oars net gau forbûke ; mar dit wier him 
slimmernôch. Hy tocht anstons om de forleme soan. Mis- 
treastich wiek er fen 't hiem ôf en gyng yn 'e onderwâl 
fen 't leantsje sitten, lynjende mei 't kin tsjin syn gongel- 
stokje oan. Mar net lang hie er dêr sitten as in boer op 
in hynsder, dat in lepsen moal op 'e nekke hie, kaem it 
leantsje op draven. 

Dy boer bikipe de studint earst ris (it skimere al hwet) 
en do 't er seach dat er noch al moai gnap yn 'e klean 
wier frege er him: ^Drigeste nei Kôllum, feintP 

fllfé, ik moat hjir bljuwe," sei de studint. 

„DêrreP'' frege de boer. „Dat is sa mâl! Hwêrom giest 
net nei dat boerehûs taP" 

„Dêr hab ik al wêst," sei de studint, „mar dêr bin ik 
hosk 1). De faem het my de doar lit stompt.'* 

„Wel, dat is nuver wirkl" sei de boer. „Kom, denmoat 
ik it ris bisiikje. Gean dou mar ris mei my, feint." 

Gelokkich wier dat de boer sels, dy 't in dei earder thiis 



1) De verstootdne. 

kaem as er sein hie. OnderweiB en to Holwerd hied er 
frijhwet fen it bierke preaun, sa dat er in wakker luftich 
sin en in rynske bui hie. Hy stapte mei de studint op it 
hiem en scoe rimpen de doarsklink omdraeije; mar mis 
wier *t ! De doar siet op 'e skoattel. — It wiif, dat earst 
ris efter 't gerdyntsje nei bûten glûpe, wier wakker yn 't 
gat bibiten, do 't se de boer seach. 

„Gean gau op 'e goUe yn 't hea!'* sei se tsjin Oeble. 
„Ik scil sjên, dat ik de boer to bêd krij en den scil ik jo 
út litte. Gau, myn Ijeave man ! Hy slacht jo oars dea." 

Do 't nou Oeble biskûl en al it iten berge wier die hja 
de doar op en de boer mei de studint kaem yn. 

„Toe heite,'* gean sitten, ^sei de húsman. „A1 binn' wy 
boeren, wy hälde dêrom wol fen nijs en selskip. Eom, 
raemke, hwet heste for lis to bikkenP" 

^Neat!" sei it wiif. „Ik tochte dat jy fennachtút bleau- 
wen, lyk as jy seijen. Nou ha 'k neat klear." 

„Ik wier sa ier slachs," sei de boer, „dat ik koe mei 
ien dei ta ; hwêrom scoe 'k twa lit bliuwe ? En it is ek 
goed datjk hjir bin, hwent oars hie dy jongfeint net onder 
komd. Mar neat ! neat ! Dat is sa'n bytsje, Ijea ! Dat is 
genôch yi^'t each." 

„Ik kin hiin wol in brogge klieme," sei de boerinnedo. 

,^Kom, kom!" de boer wer. „Mienst dat syn tonge in 
seems-tearen lape isP Hy moat hwet waerms yn 't liifha; 
hy het de hele dei roan." 

„Jy prate 'goed," sei dö boerinne. „Ik kin 't net út in 
hyngstekop sûgje. WoU' je ha dat wy hwet pankoeken for 
him bakke scille P Dat kîn wol. Moal ha jy dochs meinomd." 

Dat gyng do op stroukjen yn. En lipe of pipe, de faem 
moast for deselde feint, dy 't se niis de doar út fierd hie, 
it miel klear meitse. Hja sloeoh yn 't bisleek om krekt as 

se gek wier ; de klitsen 1) fleagen hjar om 'e holle en hja Bcoe 
de boer mei syn gast wol forgriemd ha, sa grimmitich wie se. 

De studint, dy 't sjoen hîe hwet er for de Kompenijster 
profeet ynredt wier, tocht yn him sels : „Dat scil joun for 
jimme hounje, frjeunen! of ik scil nin Douwe hjitte/ 

Wyls 't de frouljue klearrichheid makken, kaem hy gau 
mei de boer oan 'e slach, dy 't him frege hwêr't er fen 
dinne wier, hwet er die en sa foart hinne. De studint bychte 
alles trou op en spriek soms bâlken oan twa. 

,Dêr to Grins," sei de boer, „dêr leare jimme frjemd 
praten, oarsP Kinnc jimme alle minsken forsteanP Kinne 
jimme ek sa prate as de hantsjemierenP'^ 

„Om-ende-by,'' sei de studint, „mar alheel net. As de 
Dutskers, wyt je! Porline jier bin 'k noch yn Dútsklân wêst." 

„Ja, wakkerP" sei de boer. „Wel, ho sjucht it er dêr 
útP Binne de kij en bargen dêr lyk as hjirP De poepen 
bjuwe er in bulte fen; mar it scil wol wêze as mei hjar 
»^sels: smel fen beaulch en gjin gat." 

,Dêr scil ik jo fîten fen fortelle," sei de studint, ^as jy 
mar geduld habbe." 

„Jonge, ja!" andere de boer. „Toe Auk! dou mast nou 
ris swiete, tige by tige swiete pankoeken bakl^e. Ik wyt 
datst it de feint yn 't hert ginste. Nou, feint ! siz op mar." 

„Ja, mar," sei de studînt, „ik moat je sizze, it is ougrys- 
lik. Sa 'n skrik as ik do hawn ha wol 'k for gjin tWeintich 
fjirders bûter wer ha." 

„0, dat is neat!" andere de boer. „Forhêlje dou mar. 
Ho hjitste ekP" 

„Douwe Agema," sei de studint. 

^lfou, as 't dy bljeaft, Agema! Hwet woeste sizze fen 
dy poepebargenP" 



i) Kwakken beslag uit den pot spattende. 



Digitized by VjOOQ lC 



» 



76 

„"Wel man !'* sei de studint, ^op in îere moam roan ik 
troch in frélik great bosk. Ik tochte, der komt nin ein 
oan. Mar amper njuggen ûre kaem ik er einlik út en do 
hie 'k în iepen fjild foar my, dêr 't in keppel roan fen 
wol oardelhondert bargen. Dêr wieren fen alderlei skaei 
onder: lytse, greate, swarte, wite en bonte bargen, mei 
rjuchte stirten en ek mei kroUen der yn. Yn dat gudtsje 
wier krekt safolle onderskîe as onder de mind:en. Hja wieren 
ek sa fluch as koardedounsers, hwent *B i ^Slgoir nien se as 
wynhounen en it spek siet hjar net yn 'e wei. Mar der 
wier lykwol ien onder 'e heap, dy 't de foargong hie, dat 
wîer in onwiten ding. Pet en heech ! ougryslik, man ! Noait 
ha 'k foar of nei sa 'n baerch yn Pryslân net sjoen, — of 
it moast dy wêst ha, dêr 't Auk niis de skinke fen út it 
goatling helle het." 

^SkinkeP" sei de boer tsjin syn wiif. „Heste skinkeP 
Pij! ik wist net datste sa flouwe koeste." 

De boerinne krigge in kleur sa read as de bloedkralen 
dy 't se om 'e hâls hîe. Tsjin-akseljen koe hjir net helpe ; 
hja bikende dat it wîer wie. 

„Kom, Agema ! sei de boer, „ik sjên wol wy habbe nin 
koerang 1), fen honger scille wy joun net stjerre. Ik bin 
bliid datste fen dy bargen bigoun biste. Mar ho gong dat 
do fierderP" 

„Ho 't dat do fierder gongP" sei de studint. ^Welmanl 
dy greate baerch wier sa mâl as in toer. As it beest do 
krekt wyld wier, ik wyt it net, mar hy wipte den hjir, den 
dêr hinne. Op 't lêst rekke er in heel ein fen 'e keppel 
ôf en kaem by in djippe fûrge, dêr 't in wolf op 'e loer 
laei." 

„Dy deuker!'* sei de boer, „in wolfP Wel, sa mâl koe 



i) We kunnen onbezorgd zyn. 



Digitized by VjOOQ lC 



77 • 

't net! In wolf, juP Godtank, dat wy sok gûd hjir to lânne 
net ha." 

^Net haP'* sei de studint. „Jûk! jawol! Us lân isderfol 
fen; mar hjir rinne de wolyen op twa en yn Dútsklân op 
fjouwer poaten." 

^Nou, dat is den goed," sei de boer. „Mar hwet die dy 
wolf op fjouwer poaten denP Toe, dou maste hwet foart- 
meitse, Agema; dalik binne de pankoeken gear.'^ 

„Tn ienen," sei de studint, ^sprong de wolf op, die in 
raem op de baerch, dy 't er nei in bytsje gewraksel yn 'e 
strôt beet krige. En do repte er him slûpstirtsjende foart, 
krek en allyk, kin 'k je sizze, as jins feint, do 't er dy 
twa flêssen brandewyn dêr onder 't bêd del set hie." 

„Hwet seisteP" frege de boer. „Ek brandewynP Dou 
bitinkst it wryehtich goed om de skrik wei todrinken. Dy 
eaogstme fen Agema biskriuwt ús hwet! Kom, bring den 
ris om, frou ! Baes-aftich Agema ! dou bist in flinke kearel. 
Mar dat moast ik dy noch freegje: hie dy bargedriuwer 
gjin hounen by syn spulP" 

„Né, man !" sei de studint, „dêr siet him dekneep, oars 
scoe dy wolf dat wol stean litten ha. Ik wier der tichter 
by as de bargedriuwör en it gong my fen 't hert dat sa 'n 
skoander beest toskoerd wirde scoe. Ik tochte by my sels : 
Is dêr nou neat oan to dwaen P En jy scoene sizze, ho kin 
't sa gelokkich? Krekt laei dêr in stîen foar my, dy' 't ik 
opnaem om him de wolf nei de kop to smiten." 

„Dy moast ek al hwet mânsk weze," sei de boer, ^as it 
tsjin in wolf hwet helpe scoe." 

„It wier in dîng 1 Nou!" sei de studint, „it wierinstienl 
Ik scil 't net forgrutsje: in balstien, kin'k josizze, sa great 
wol as dy krintebôUe, dy 't jins faem niis yn 'e spyskea- 
mer lein het." 

Op dit wird rekke de boerinne alheel út 'e fâlden. „ Ja heit," 

sei 8e, „ik en Auk ... en ik . . . ik ha in bôUe bakke 
litten. Ik woe jo ris útstrike. It is ien mei krinten." 

„Wel, kom, Ijea!'* sei de boer. „Ik wier niis al in bytsje 
prot op dy ; mar nou hest it keuninklyk makke. Dy skrik 
fen Agema leit ús gjin wyn-aeijen. Nou, Agema, dou smietste 
in stien nei dy wolf." 

„Ik smiet nei dy wolf,'* andere de studint, „en man ! it 
wier rekke. Mar do scoe de bûter jild jilde. Sa eang as do 
bin 'k fen myn libben noch net wêst. Sa gau as de wolf 
dy stien tsjin 'e bek oan krigge liet er de baerch los en 
fleach rjucht op my ta. Hy knerseltoske en seach my 
oan mei gleaune eagen. Wyt je ho, boerP Krekt as dy 
Kompenijster, dy 't dêr efter yn jins hea leit." 

„Hwet KompenijsterP" frege de boer. 

„Ei, dat witte jy ommers wol," andere destudint. „Jins 
beste frjeun Oeble Pliim." 

„0 duvel !" rôp de boer, „dy snaek P Ik scil him omgean !" 

Nou, hwet dêr op folge scil ik jimme mar net sizze. 
Der waerden omstikken snein dat er sydstikken nei fleagen. 
De boer wier oars sa goed as bôlle; mar hjir kaem it 
sprekwird to pas: „As goede Ijue lilk wirde wol 't houn- 
je." — Hy heuvele syn wiif en de faem sa danich út, dat 
se nin turf heech wieren. Wyt en swart forwiet er hjar. 

Mar yn iens naem er mids onder 't kibjen de lampe fen 'e 
tafel en sei tsjin 'e studint: „Agema, hâld de lampe ris! 
It is wol yn 'e simmer, mar wy scille 'tférisôf-ljochtsje." 

„0, jy miene dy wolf op twapoaten," anderede studint. 
„Ha 'k it jo niis net seinP Kom, graech, man! Dêr is 
bûter to kjimmen, bigryp ik." 

Dêr gongen se hinne, Agema de lampe yn 'e hân, en de 
boer in lange boUepyst. Hja seagen earst yn 't heafek, dêr 
wie er net; yn 'e skûrre ek net. 

„Den mar by de Ijedder op," sei de boer. „De Kompe- 

nijster is der yn, hy scil der ek út komme." 

^Jonge, foarsichtich, man !'' sei de studint, „op it hea, 
dat is sa noedlik ! Meitse nin brânl" 

Mar dêr wier nin bidden tsjin. Dat wier anstons mei it 
Ijocht by de goUe op. En jawol, man ! dêr laei omkoal 
alheel onder 't hea bidobbe. Op hannen en foetten riisde 
er oerein en seach mei. gleaune eagen troch krok 1) en 
hearaegen2) hinne, dy 't him oer 'e holle hingen. Switte 
fen binaudheit sa hêste net. 

„Ha je in knipperke nomdP" frege de studint, „Hjir is 
in man om jo to sprekken ; dy woe wol ris dat jy him 
wierseinen. Hy het in gast krigge en syn wiif wol net sizze 
hwêr 't dy man op onthelle wirde scil. Kinne jy dat ek 
riedeP'* 

Oeble kâldgnyske ris. Wel, him tochte, dat scoe wol op 
rizenbrij útdraeije. 

„Dat is omtrint redt,'' sei de boer, „mar alheel net. It 
is boUepystsmoar." 

En mei ien gong er dy Eompenîjster profeet sa ongena- 
dich om, dat er foar syn foetten krôUe as in iel. Op 't lêst 
gyng it de studint sels to bot, dy 't de boer ek sei, dat it 
profételean for dizze reis sa gruttemôch wier. — Oeble 
gong de golle ôf en syiï twa frjeunen him eftemei. Mar 
do 't se op 't hiem kamen lichte de boer him noch ris 
fjouwerkant fen 'e soallen en slingere him dwers oer de 
wringe hinne. 

„Dat is nou for diss' kear it útsetsel, feint !" seideboer. 
„Aste wer komste scil dyn profesije neikomme. Den krig- 
geste rizenbrij mei bret flêsk 3), hjir net, mar to Ljouwert 



1) Fijne hooiruigte. 

2) Hooibalmen. 

8) Schertsend voor eene geeseling met bezemrijs en daar over heen een brand- 
merk op den gegeeselden rug. Vroeger een gerecbtelijke straf. 

en dêr jouwe se dy Qr fêst wirk op ta. Nou, goereis ! De 
groetenis oan 't folk l** 

De studint lake him wiles slop en gyng forfolgens mei 
de boer wer nei 't milhús ta, dêr 't de frou en de faem 
lijar mei ûls-eagen sieten to wachtsjen. Mar dat biletto de 
boer net om ris tige mei syn frjeun fen it profetemiel to 
smûzjen en op 't ein oan de boerinne to sizzen, dat se hjar 
bêste bêd yn 'e pronkkeamer spriede moaste. 

Dêr slepte de studint as in roas. En de oare moams 
gong er heel foldi^n op nei Dokkum ta, dêr 't er soun en 
wol by syn âlders oankaem. 

J. H. H. 

De Klúnskonk fen ús âld Domeny. 



„In klúnskonk 1 Dat scil jimme nuver yn 'e earen rôlje, 
net P En dochs binne er rjue Ijuwe dy 't er mei troch de 
wrâld strampelje moatte/ 

Sa bigoun Gabe Skroar op in reinige hjerstjoun yn de 
hirds-heme to forheljen om in bûrre-selskip to formeitsen. 

Säskemoai sei: ,,Net al to mâl, jonge. Heite ! heiteîdat 
mûltsje seit wol ris hwet, dêr 't holtsje wol ris om krite 
moat/ 

„Lit him syn feart mar gean," sei master. „Itwirdishim 
bitroud." 

Us âlde domeny, sei Gabe, wier in feardich kearel ; dy 't 
in liif hie as in foale sûch en in hoUe as in rea bûskoal ; 
hannen as slaeijen en skonken as skûrr'stilen. In goed, 
inich goelik man wier it, mar oan syn preekjen koe mîn 
hearre en oan syn noas koe min sjên, dat er mear yn 
'e romers as yn 'e boeken studearre hie 1). Hy wier mei 
in ryk boeredochter út it Oldambt keppele ; in tutte, dy 't 
in kroadtfol jild hie en mar in nútsdopfol forstân. Dit 
minske sea en brette him al hwet hjar eigen mûltsje bigearre. 
Bemtsjes kriggen de Ijuwe net. Hwet in oar oan 'thoarn- 
wiif2) en de kreamheinster 3), oan ruften, oan naiilebântsjes 



1) Ik ha noch ris by domeny útfenhûs wêst. Hy hie in heel sekfol boeken 
erfd fen syn omke, dy 't prefester to Grins wôst hie. Hy joech my de kael 
fen 'e studearkeamer om dat spultsje ris to bisjôn. Mar dy kaei wie danich 
forroaste en de kaei fen 'e wynkelder wier sa gléd as in spegel. B, U. 

2) Vroedvrouw, 
8) 

en greate spjelden, oan widzen en koerren, oan bônen en 
kofje, oan klotttsjes en sûkerbakken, oan doopmiel en bran- 
dewyn bistége, — dat brocht domeny oan de wynkeaper 
to Frjentsjer. Ifet wîer, master? Jy wieren do skîpper. 
Gong it net mâlP 

Master. man ! Dy wyn, dy 't ik nei de pasterge tôge 
ha, dy kin yn jimme mounle-ier net, Gabe. 

Oahe. Nou, dit dûrre sa ytlike jierren. Dy Ijuwe gruzen 
der sa fredich hinne. Pestoarske krigge ek in gnap riezel 
oer 'e bûk 1) en dy die neat as tsjanterjen en snuven. Mar 
op 't lêst krigge domeny foetten as learzens. Men koegjin 
ankel mear bikenne en de man bigoun sa strompelich to 
gean. Do frege ik jo yet al, master: ^Ho giet dat mei ús 
domeny? De man krigget footten as héle breaën2) en dy 
gong wirdt sa loom.'* — Do sei master yette : ^Ochjongel 
De wynkeaper komt om syn jild." — Is 't sanet, master? 

Master. Dou kinste seldsum onthalde,jonge! Dou wierst 
do oars mar in opslûpte jonge; mar it is sa. Dou heste 
gelyk. It is wierheit. 

Gabe. Op in jountiid let komt domeny mei de slotboer 3) 
syn weintsje thús fen de klasjes. En dêr glydt de man út 
en biseart him oan 'e treeft4) fen 'e wein en skramt de 
hakskine. Dat joech in gejammer ! Pestoarske, dy 't al nei bêd 
scoe, kaem foar de doar as in sjamme 5). Skrieme en bâlte 
nin gebrek. De âldfaem mei de lanteame efternei. Domeny 
laei efteroer op 'e wiete terp mei de stôk yn 'e hân en de 



1) zy werd vet ea welgedaaa. 

2) Roggebrooden 7an 10 oude ponden = 6 kilo, 
8) Die de boerderij van een alot bewoont. 

4) Hier: opstaptrede aan een rijtuig. 

5) VogelverschriJcker. 

prûk 6f. De slotboer, slop fen laeitsen, hîe wirfc om syn 
jong hynsderke to hâlden, Einling komme er. twa fen de 
bûrren op it lûd ta en dy tôgje domeny mei foUe kreunjen 
en suchtsjen to bêd. Hja krije in mûltsjefol for de alteraesje, 
en do 't se dat út hiene, do snoarke domeny al. 

,jNaeht, pestoarske I Betterskip meî domeny!" 

„Dankje, burenl" 

Knip, de pasterije ticht en 't Ijocht út. Nacbt domeny!" 

Mar de oare moams, do domeny wekker waerd, do wier 
dy skonk sa glei en oerstjûr, dat de man fin noch fear 
reppe koe. De man wier forlegen. „Ien gelok," sei ik do 
noch, „ien gelok, domeny, dat de mage net biseard is." 
Hy seach my skean oan. 

De bûrfrouljuwe roanen al gau to heap. De iene sei : 
„Der moat sûpenbrjj op mei knikelsblédden''l) ; de oare 
sei: ^Lynkoeke yn sûpen sean"; de trêdde: „Greate beane 
sean.'* De fjirde sei: „Der moat spek op.'* Masterke — ja, 
jy sjênne my oan! — dy woe der wite honnekalmei 2) yn 
mâlke sean en dêr huning yn rierd, op lizze. 

(Dér bîgoun it hele boun to laeitsen en masterske waerd 
read om 'e troanje.) 

Us timmerman woe der kalk en tar op lizze omitkwea 
er út to skoerren. In oar woe der kouwedong op lîzze. En 
eînling Joukeboer woe habbe, domeny scoed er syn eigen 
kwea op lizze. „Dat hab ik by eigen onderfining," sei dy 
âlde goede man. „Der is neat dat in swolm better ta ryp- 
jen bringt as dat." 

„Allegaer gekheidl" sei domeny. ^Daer zuUe we niet 
fan hebbe. Ik heb in myn jeugd te Groningen te feul van 
dat zware klúnbier dronken. Dat gaet îemands altyd na de 



1) Hondsdraf, ^leeho maUr. 
2J Gedroogde hondeudrek. 

bienen. Wy suUe ons niet met kwaksalvers ophoude. Wie 
van de frinden wil voor mij 'es na Bolswerd rijde om 
onze dokter te halenP" 

„Ik wol graech," sei Jouke-om do, 

En omdat de man âld waerd, gyng ik do mei him. Wy 
hiene sa 'n âlden ruter, mei dy rottestirt, er foar. As min 
dy oan 't efterein kaem, den sloech er as in fîterhyngst; 
mar as er ynspand wier den wier 't in keuning, den gong 
er der út as de reek foar de wyn. Nou man, dêr kamen 
wy to Boalsert by dy dokter, in swier man, mar frjeunlik 
en plesierich. Do 't wy him forsochten om by domeny to 
kommen, sei er: „So ! sit myn friend de klassis al in 't liif P 
Ifu, hy is de earste niet.'* 

Hy pakte 't ien en oar yn 'e mantel en dêrtnei foart. 
Do 't de dokter by domeny kaem sei er al gau : „ Jongetje ! 
wat heb jelui 't daar gister diep in laten hangen. Maar dat 
is gepasseerd. Laat je been 'es sien ! — Do 't er dy gleaune 
bonke oanskôge en bitomke, sei de man : Nu het sal wel 
schikken." 

Mar der moast in ierlitting dalik gebeure. Den moast 
domeny fen binnen skienmakke wirde. Der moasten toalf 
bloedsûgers oan 'e skonk lein wirde en den moast er pappe 
wirde mei hjouwrengroatten brij. — De litting waerd dien, 
de bloedsûgers waerden oanlein en wy brochten lis dokter 
wer nei stêd. Wy. namen in drankje mei werom, om dy 
klassikale onhurichheden op to romjen, en wy kamen mei 
in pear ûre wer by domeny. — Mar dêr wie 't Igen geande. 
Dokter hie haest hawn en sein : as de bloedsûgers der ôf 
foelen, den masten se mar weismiten wirde en domeny 
moast dy sûch-gatten mar bliede litte salang as se roanen. 
Mar do 't dy dingen der ôf foelen, do sipere dat mar wei. 
Aloan, aloan bliede ; de iene fodde nei de oare fol bloed. 
En domeny wier sa heislike bang for syn hearlik eintsje 

libben, for syn kroadtfol jild en syn pasterij, dat hy bigoun 
lôd to jammerjen : „Och heere ! ik bloed my dood." 

^Nin need," sei ús bûrwiif Janke, „helje mar gau hwet 
tonder 1)." 

Der waerd in hâïifol tonder op lein, mar dat holp net. 
Do grou pompier. Dat spielde er ek al gau wer ôf. Dosei 
baes timmerman: „Ik soil rie skaffe." Dy helle boppe út 
syn timmerhûs in hânfol spinreach. Ek al mis. Joukeboer 
striek er mei in stik fen in stroefe têst oer. Us^memjoech 
domeny ús stimpheft 2) yn 'e hân. Heit jage Jelke de finne 
út en sei: „Jonge, siikje my gau in mannich ûlefysten 3)." 

„Hwet binne dat for dingen, heitP" 

„Och, witst dat net? Pen dy brune dingen, fen dy for- 
droege poddestoelleji, dér 't fen dat stof út fljuchi;, as me 
der op trapet." 

Jelke op 'e rin, en wyls 't hy sochte pielde pestoarske 
mei alúnwetter. Dêr kaem Jelkeboi oan mei trije ûlefysten 
yn 'e hân ; hymje as in wynhoun. Us heit teach dalik to 
wirk en treau dat stof op dy sypnêsten, en it like earst ek 
dat it hwet stie. Mar it woe nin koarste sette en domeny 
blette mar foart. 

Einling komt ús grouwe smid dêr op ta stoarmjen, dy 
sei: „Hwet divel nouP Witte jimme dêr gjin ne meiP 
Ik ha sa mannich hynsder litten, dat binne oare gatten, 
dy 't wy dêr yn bruije en wy kinne se altyd ticht krije. — 
Toe, Gabe, skoer jimme âlde bonte in mannich hierren út 
de stirt ! en den moast pestoarske my in mannich fen hjar 
fynste niddels jaen. Den scille wy der gau in ein oan meitse." 



1) Tondel. Vroeger algemeen in gebruik om op reis of bij 't werk vuur te 
maken Yoor 't opsteken van een pijp tabak. 

2) Meshecbt, waaraan het volksgeloof de eigenschap toeschrijft, dat het bloe- 
den uit den neus of eene wond wordt gestuit als de lijder sulk een hefiit 
in de vuist klemt. 

3) Eene soort verdroogde paddestoelen ; Holl. bovisten of wolfsveesten* 

De smid stîek dalik dy fine niddels dwers trochdysûch- 
gatten en woun do in hyngstehier om de niddels, krekt 
of 't er in hynsder litten hie, en oer wier it blieden. 

Domeny wier of 't er in oar minske wier, en sei tsjin 'e 
smid : „Het heeft my wel seer daan en et is 'en peertemid- 
del, maar jou benne de middelijke redder fan mynleven." 

„Dat is neat domeny," sei de smid. „Hwent as dit mid- 
del net holpen hie, den hie 'k dy nêsten mei in gleaun 
izer ta skroeid." 

„Wel ijselîjk!" sei domeny, „wat benne jimme wrede 
mensen." 

Us bûrwiif, de kûperinne Aukje, in rimpen sloof, dy 
kaem er ek op ta, just do 't dy blöedrige flarden to wâl 
brocht wirde scoene. Dy bigoun lûd to geijen en to razen: 
„Heare, domeny! hwêr bliede jy sa fenP" 

„Ja, buurvrouw," sei domeny, „dat komt altemaal van 
dat sware Groninger kluunbier, dat ik in myn jeugd te on- 
matig gebruikt heb. Wacht je voor de onmatigheid!" 

Dêr liet ik boppe oer hinne fâlle: „Oan de kleur fen 't 
bloed to sjen, scoe min sizze, dat er ek wyn mank wier, 
domeny.'* 

„Waar is de pap, Gabe?" sei domeny. 

„Hjir, myn frjeun ! Dat scil jo goed dwaen." 

Wy flapten domeny de pap om 'e skonk en winsken de 
man goenacht. 

De oare deis kaem de dokter werom. En dy hâlde him 
it roun liif fêst fen 't laeitsen, do 't er dy niddels fen de 
smid sitten seach. 

Domeny suchte: „Dat kluunbier! dat kluunbier!" 

„En die klassikale en synodale vergaderîngen, dîe doon 
ook geen goed aan uw been, domeny," sei dokterom. 

„Dy scille it domeny net wer dwaen, dokter,'* sei ik; 
^hwent de lêste kear is de domenys oansein, dat it lânnîn 

stûr mear ta dy mieltîden jaen wol, mar dat se 't út hjar 
eigen bûse bîtelje moatte. Is 't sa net, domeny?'^ 

,Ja, Gabe, snap niet so feul. Maar is de pap gaar?'^ 

„Krekt ré, domeny! Hjir is er." 

Ik lei de pap er op en winske domeny en dokter it bêste. 

Dokter rette domeny om net mear iten to nimmen as er 
nedich hie om it libben to hâlden. Moarns môlkengroat; 
deis kealleflêsk en griente ; jouns sûpenbrij. En den moast er 
oanhâlde mei de pap op 'e skonk.^ Domeny folge dy rie- 
De skonk waerd slank, de noas fetsoenliker en it liif joech 
him ek yn. Mar as domeny nei de deizen 1) seach en hy 
seach dêr dy fette skinken en woarsten, en as er dan toch- 
te: „Dêr leit dat Ijeave iten en it is net for my.** En as 
er den om dy foUe kelder mei wyn tochte, den suchte de 
man: „Heare! hwet îs 't libben sonder swiet iten en drin- 
ken!" Moams yn 't nochteren moast domeny in glêske 
saeds-wetter drînke, en as er de pomp kreakjen hearde, dat 
klonk him yn 'e earen oft it syn deaklok wier. Lykwol it 
die him goed. Mar dat libben stie de man sa min oan, dat 
er sa suchtich en siikkreunich waerd as ien dy 't op 'e dea 
siet. Einling sloech it de man heal yn 'e sinnen. Den bjrlde 
er him yn dat er in nêstfol ylbijen 2) yn 'e hoUe hie ; den 
dat er in kikkert yn 'e mage hie, as him 't liif oproan fen 
'e winen. Den bylde er him yn dat er in izeren poat yn 
't liif hie, as 't wetter net sjitte woe. Den bylde er him 
yn, dat se him in kleaun jem yn 'e bonge tsjoend hiene, 
en as 't den goed roan, den rôp er lûd: „Gauw, gauw, de 
haspel, frouw ! Het komt al.'^ 

Al dizze franjes praette dokter him lit de holle. Mar ein- 
ling troch dat foUe papjen en stoven, miende de man dat 



1 Vroeger : latten aan de zolderbalken gespijkerd) in keuken of huishoudkamer, 
waarop gerookte vleeschwaren bewaard werden. 
2) Wespen. 

syn héle skonk pap wîer en sa weak as bôledaei. Dit koe 
gjin minske him ût de sinnen prate. Hy liet de schoen- 
makker in learen hoas meitse, en dêr teach er in greate 
yslânske hoas oer hinne, om dat spultsje by elkoar to 
hâlden. En sa hompele dömeny mei de papskonk troch it 
gea. Pestoarske en dokter hâlden it stil en it hjitte domeny 
hie in sear skonk. 

De man wier oars souner as er yn tsien jier wêst hie. 
Hwent fen tofoaren wie er poffich en opblaesd, krekt as in 
bûk kealleflêsk, dat de slachters mei wyn oppûste om great 
foar 't each to lykjen. Mar nou wie er sa 't er hearde, 
meager en soun. De klûnskonk wier genezen, mar de pap- 
skonk — dat wier slimmer, hwent dy kaem út de holle 
foart. En dy hoUe! dy hoUe! Praten holp neat mear, en 
hie min de gek er mei, den waerd er poer lilts. Einling is 
domeny dêr noch al nuver ôf komd; sa nuver as 't mar 
koe. 

Net fier fen 'e pasterije leine twa Kompenijster bysfeinten 
mei in âld snikjke yn 'e opfeart. De âldste hjitte Harke en 
de jongste Stoffei. Deis roanen se sahwet met reap en 
hânskrobbers om it wirk yn 'e huzen hwet op to nimmen 
en den nachts hjar iffentûr to meitsen en to kaepjen hwet 
los en neilfêst wier. By iis bûrman Wâtse môlktaper, dy 't 
ek in slok forkochte en dêrby in snobwinkeltje hie, dêr 
wieren se wakker hiem. Dy earm man hie yn 't efterhûs 
in fet skiep stean. Dat moast er de nachts oan, tocht hjar. 
Om toalf ûre kroepen se stil út hjar snikke, elk mei in 
lege sek op 'e rêch, lyk as sok reau to fjilde tsjucht. In 
brek-izer, in fjûrslach en in eintsje kears mei. Oan 't efter- 
hûs wier 't mis, dêr siet in boom foar de doar. Poare gong 
it better. Mar do 't se yn it foarhiis wieren, do miende 
Stoffel, dy 't yette jong en skrutel wier, dat er gerissel 
hearde. Hy spatte de doar út en Harke him eftemei, mar 

dy grypte yn de rin noch gau în great sekfol nuten, dy 't 
dêr yn 't foarhús stoene. 

Hja fleagen op 't tsjerkhôf. Do sei Harke : „Dou bist in 
bangeskiter. Jokket dy de rêch werP My tinkt, de earste 
giseiing biste yet al goed ôf komd. 

,,Dat bytsje bruijen is neat," sei StoflFel, „mar dat ticht- 
hús! dat tichthús!" 

„Nou, witste hwetP" sei Harke, ^ik leau net dat se ús 
fornomd ha. Dêr heste myn sek. Deel dou dy nuten dêr 
yn 'e bientsjekou 1) Dêr scil gjin minske dy bitrappe, eni 
as ik it skiep krij, den scille wy 't dêr deije. Dêr kin nin 
minske bloed fine." 

Harke teach wer op 'e striin en Stoffel gong op 'e bon- 
ken fen ús foarâlders sitten om de nuten to parten. Den 
naem er in hantsjefol út de sek en dy die er yn syn eigen 
sek en den in hânfol yn Harke sines. En den sei er yn 'e 
gedachten wei: „Dat binne mines en dat binne dines," — 
en dat lûd op. 

Domeny, dy 't folle laei to mimerjen oer syn kwael, koe 
dy nachts net sliepe. Hy hompelt op 'e kruk fen 't bêd en 
docht it finster iepen om yn 't waer to sjen. Do 't er dêr 
in bytsje sitten hie, do hearde er dat gerattel fen dy nuten 
en dêr by: „Dat binne mines en dat binne dines." — It 
wier in stille nacht. ÏErim tochte, it wier op- 'e bientsjekou, 
lyk as 't ek wier. Nou wîer der in boekje útkomd fen in 
domeny, hjir net fier fen dinne, dêr stie yn biskreaun, dat 
de wrâld yn dat selde jier forgean scoe. Us goede domeny 
makket him dêr sa eang oer, dat hy seit tsjin pestoaske: 
„Roep gauw meester. Sech dat die hier dadelik komt." 

Master hie just út to iten wêst en wie mar heal lit de 
klean. Dy tsjucht fluch de rôk wer oan en do nei domeny 

1) Knekelhuis, vroeger verzamelplaats van doodsbeenderen op een kerkhof, in 
een hoek tegen den torenmnur. 

ta. „Hwet ÎB 't nou wer?" seine jy do, master. ^lk bîn 
noch bang dat domeny de holle trochrinne scil." Hwent de 
man wier noartich. Is 't net sa, master? 

„Ja," sei master Harke. „Mar Gabe heite, ik hie my 
oars foamomd om it oan nin minske to forheljen as oan dy. 
En datste 't er nou sa mar lit flapste, dat is net from en 
earlik fen dy. Mar dou heste 't nou sa fier brocht, it moat 
er nou mar út." 

Nou frjeunen, sei master Harke fierder, — ik kaem dêr 
by domeny, lyk as Gabe wol forteld het, noartich en on- 
gemaklik. Hwent dat wier mar alle klapsketen 1) dat se my 
dêr hellen om rie. Dêr siet domeny mei syn biwoelle skonk, 
de reade japon oan en de wite sliepmûtse op. De kruk stoe 
nêst him. Mei in ophef rôp er my ta. ,,Meester ! meester ! 
de groote dag breekt aan. Ik ben stellig overtuigd, dat myn 
colléga waarheid zegt in zijn boekske. Nog dezen nacht sal 
de wereld vergaan. De dooden verdeelen reeds hunne been- 
deren in het knekelhuis. Ik heb het duidelijk gehoord. 
Wees zoo goed en draag mij naar den grietman. Mynhear 
is myn oudste en beste friend; ik moet, ik wil eerst af- 
scheid van hem nemen." 

Ik stie earst al hwet beteutere en ik tochte, dit rint mis 
mei domeny. Mar ik hie den wol ris fen dokter sizzen heard, 
dat as 't nét útskriptis 2) mâl wier, den moast er syn sin 
mar ha. — Pestoarske skriemde, en dy joecb domeny for 
de soarch in wyt tekken om 'e rêch tsjin 'e kjeld. En do 
naem ik domeny oer it skouder oft it in nofteren kealle- 
boutsje wier, en teach rjuchtút mei him op 'e grytman ta, 
oer it tsjerkhôf hinne. Mar dêr komme wy by de bientsje- 
kau lâns, dêr 't StoflFel mei syn nuten siet. En do 't dy 
dér ien oantôgjen kommen seach mei in wyt ding oer 'e 

1) Holl. : om een haverklap. 
3) Buitensporig. 

nekke, do rôp er al: ^Bist dêr al, Harke, mei de bút? Ik 
ha 't més al klear/ 

„Nu geldt et myn leven!" sei domeny. 

En ik, om't myn namme neamd waerd, wier sa bisouwe 
oft ik yn 'e groun wei sonk, — en ik liet domeny fâlle. 
Mar hy wier gauwer wer by pestoarske as ik, kin 'k jimme 
sizze. — Frjeunen ! hwet roan dy mao. Tn nin tsien jier 
hied er sa roan. Hy fleach pestoarske om 'e hâls en rôp 
lûd út: „Oude ! wat was dat 'en ontmoeting!" 

„Maar waar is de krukP" sei pestoarske. 

„Dat weet ik niet," sei domeny. „Maar nu ondervind ik 
de waarheid van het gezegde van ons kreupele Gabe: Jins 
skonk scil hird wirde, as jins holle soun is:" 

Wy sloegen in Frânskman de mûtse ôf en dronken en 
praten ont fjouwer ûre ta. Pestoarske snúvde hjar greate 
doaze leech. En wy gongen nei bêd, bliid dat domeny syn 
skonk wer hird wier. — En do hie master dien. 

„Wel, ho gyng dat tonei, Gabe P" sei ien fen de bûrren. 

Gabe sei: Dat gong sa: domeny libbe op 'e âlde foet 
foart. Hy die nin minske kwea. Hwet er oer hie, joech er 
graech oan in earm minske. Hy preke net oer waer én 
wyn, mar gyng syn âld paed lâns. As er de tekstôf-lêzen hie, 
joech elk him del. De gemeinte tochte : Wy witte nou hwet 
wei wy op moatte, lit lis dy wei maklik opnimme. Hja slepten 
hjar sillich, dy fromme Ijuwe. En as domeny syn skonk 
oerstjûr waerd, den seine deljuwe : „Hy hetitpoatsje wer." 

„En hwêr bidarren Stoffel en Harke, GabeP" 

Dy kriggen elts, ynpleats fen in boutsje skiepflêsk fen 
Wâtse, in waerm poarsje rizenbrij 1) fen master Durk, to 
Ljouwert. 2). E. H. 

1) Zie hiervoor, bladz. 79. 

t) Dirk van Gk>rkuin, de laatste te Leeuwarden wonende scherprechter, tevens 
heeloieeflter, nog levende in de eerste jaren der lOe eeuw. 

